
Boluntarionan ya por registra online pa participa den e proyectonan 
di Aruba Doet 2024 


E aña aki riba 15 y 16 di 
maart Aruba Doet t’ey 
back pa su di 12 edicion. 
CEDE 
Aruba 
den 
cooperacion cu Oranje 
Fonds ta organisa Aruba 
Doet, e accion boluntario 
di mas grandi na Aruba. 


Aruba Doet a cuminsa na aña 
2013 y e aña aki nan ta celebra 
nan di 12 aña consecutivo 
cu nan ta organisa e gran 
actividad aki. Aña pa aña e 
actividad boluntario aki a 
crece bira mas grandi y e aña 
aki nan tin un total di 172 
proyecto cu e boluntarionan 
por scoge pa participa den 
dje. 


Actualmente tur proyecto cu 


ta forma parti di Aruba Doet 
2024 cu ta buscando e aporte 
di 
boluntarionan, ta visibel ariba 
nan website pa asina tur esnan 
cu ta interesa di aporta na e 
diferente causanan cu Aruba 
Doet ta sostene por registra. 


For di e total di 172 proyecto 
cu Aruba Doet ta aporta na 
dje e aña aki, boluntarionan 
interesa por scoge entre 
proyectonan 
di 
verf, 
embeyecemento di un hardin 
of un scol, yuda na un animal 
shelter of yuda cu un actividad 


social cu e adultonan mayor 
of esun nan mas vulnerabel 
den comunidad. 


Cu Aruba Doet, CEDE 
Aruba y Oranje Fonds ta 
demostra 
con 
importante 


ciudadanonan activo ta pa 
comunidad. Banda di esey 
Auba Doet ta aporta na e bon 
imagen di trabao boluntario y 
ta ilustra con dushi esaki por 
ta. 


CBS a comparti cifranan di habilidad di 
poblacion pa papia, lesa y skirbi diferente 
idioma 


En conexion cu e celebra- 
cion di Dia Internacio- 
nal di Idioma Materno, 
Central Bureau Statistics 
Aruba (CBS) a presenta 
diferente grafico unda ta 
mustra con e poblacion 
na Aruba tin e habilidad 
di papia papiamento. 


CBS ta señala cu e informa- 
cion aki ta trata di data pre- 
senta den e grafico aki ta basa 
riba e encuesta di Forza Lab- 
oral 2022 den cual e partici- 
pantenan a raporta nan ha- 
bilidad di papia, lesa y skirbi 
den Papiamento, Ingles, Hu- 
landes y Spaño. 
Di e poblacion di 15 aña bay 
ariba na Aruba, 89% ta papia 
papiamento hopi bon of bon, 
8% ni bon ni malo, 2% malo 
of hopi malo y 1% no ta papia 
papiamento mes. 
Habilidad den papiamento 
pa pais di nacemento ta in- 


dica cu 99% di esnan naci na 
Aruba riba 15 aña y 73% di 
esnan naci den exterior riba 
15 aña ta papia papiamento 
hopi bon. 
96% di esnan naci na Aruba 
riba 15 aña y 70% di esnan na 
den exterior por lesa of skirbi 
papiamento hopi bon of bon. 
Pa loke ta trata actividad eco- 
nomico, 89% di personanan 
cu empleo ta papia papia- 
mento hopi bon of bon, 84% 
di esnan desemplea tambe ta 
papia papiamento hopi bon y 
di e categoria inactivo 89% ta 
papia papiamento hopi bon 
of bon. 
66% di e poblacion di 15 aña 
bay ariba ta papia Ingles hopi 
bon, 82% di esnan naci na 
Aruba di 15 aña bay ariba y 
42% di esnan naci den exteri- 
or di 15 aña bay ariba ta papia 
Ingles hopi bon. 
68% di personanan cu em- 
pleo ta papia Ingles hopi bon, 


54% di esnan desemplea 
tambe ta papia Ingles hopi 
bon y 65% di esnan inactivo 
ta papia Ingles hopi bon. 
80% di e poblacion di Aruba 
ariba 15 aña ta papia Spaño 
hopi bon, 79% di personanan 
naci na Aruba y 82% di es- 
nan naci den exterior ta papia 
Spaño hopi bon. 
59% di e poblacion di Aruba 
ta papia Hulandes hopi bon, 
20% no ta papia Hulandes 
mes. 
79% di esnan naci na Aruba 
ariba 15 aña ta papia Hulan- 
des hopi bon y 27% di per- 
sonanan naci den exterior ta 
papia Hulandes hopi bon. 
58% di personanan cu em- 
pleo ta papia Hulandes hopi 
bon, 44% di esnan desemplea 
tambe ta papia Hulandes bon 
y 61% di esnan inactivo ta pa- 
pia Hulandes hopi bon. 


Minister Geoffrey Wever ta lansa Creative Entrepreneurship Workshop 
na San Nicolas 


Diaranson 
ultimo 
a 
tuma luga e apertura 
oficial 
di 
e 
Creative 
E n t r e p r e n e u r s h i p 
Workshop na The Hub, 
San Nicolas. Manera ya 
caba ta conoci cu parti di 
e vision di Minister Wever 
ta pa crea un Orange 
Economy na San Nicolas. 
E tayernan aki ta parti 
di e esfuerso pa stimula 


localnan cu ta creativo y 
guia nan pa asina nan por 
logra habri nan negoshi 
pariba di brug y asina 
forma parti di e Orange 
Economy. 
Den e prome edicion di 
e tayer Dave Martinus di 
Action Coach a duna un 
splicacion amplio di con e 
ta pa habri un negoshi pero 


tambe kico tur esaki ta rekeri. 
E programa di Workshops di 
Creative Entrepreneurship lo 
tuma luga over di un periodo 
di algun siman cu diferente 
sesionnan. 


Proximo 
fechanan 
pa 
e 
tayernan na The Hub ta: 
maart 6 y 20 - april 10 y 24 
- mei 8 y 22 - juni 5, 19, 26 - 
juli 1 y 3. 

VRA ta reacciona riba campaña pa un trafico mas sigur di minister 
Rocco Tjon 


Relaciona cu e articulo 
tocante campaña nacio- 
nal di conscientisacion y 
siguridad den trafico cu 
minister di Husticia Roc- 
co Tjon ta bay bin cune na 
luna maart y cu a ser pu- 
blica den edicion di Bon 
Dia Aruba dia 21 di feb- 
ruari ultimo, Vereniging 
Rijscholen Aruba (VRA) 
kier trece dilanti algun 
puntonan di preocupa- 
cion. 


Nan ta sigura cu na prome 
luga nan ta contento cu por 
fin minister Tjon ta mira 
cu a bira ora pa cuminsa un 
campaña di conscientisacion 
di trafico, nan tabata tin nan 
remarkenan desde cu e ri- 
jscholen a lanta e asociacion 
pa motibo cu nan a señala 
hopi problema cu tin cu traf- 
ico general y minister Rocco 
Tjon a ser poni na haltura di 
tur e problemanan ki. 
Ta desde aña 2017 bin ariba 
cu V.R.A. a acerca gobierno 
cu nan preocupacionnan rel- 
aciona cu tin den trafico y e 
tempo ey nan a señala prin- 
cipalmente e problemanan 
cu tin cu e asunto di examen 
rijbewijs. 
Den principio nos a acerca 
minister di Husticia Andin 
Bikker y a mustr’e cu tin hopi 
problema cu e asuntonan aki 
y e ex-minister Bikker a lanta 
un Taskforce den cual a nom- 
bra diferente stakeholders pa 
traha, incluyendo polisnan 
pensiona pa duna nan aporte 
cu e asunto di rijbewijs. Den 
e taskforce aki tambe tabata 
tin representantenan di Ko- 
rps Politie Aruba. 
Naturalmente no por ataca 
tur asunto di trafico pareu y 
a dicidi pa cuminsa cu e parti 
cu V.R.A. ta para pe, esta exa- 
men pa rijbewijs di categoria 
A te cu E. 
“E trabaonan a cuminsa den 
bon ambiente bao di minister 
Bikker y tabata move basta 
bon a pesar cu aki aya tabata 
tin punto nan cu tabata mes- 
ter di mas atencion pa yega na 
un punto satisfactorio,” To- 
mas Ruiz ken ta secretario di 
VRA ta sigura. 
Igualmente, ta señala cu lasti- 
mamente e combersacionnan 
despues cu a bin cambio di 
minister di Husticia, “cosnan 
a pega formalmente y te cu 
awe nos di V.R.A. tin como 
dos aña sin tende di minis- 
ter Rocco Tjon. Nos no por 
keda sin bisa cu a tuma algun 
cambio positivo pero nos a 
keda leu di ta cla.” 
Riba nan diferente solicitud 


como por ehemplo, pa revisa 
e examen pa rijbewijs tanto e 
parti teoretico/digital y e parti 
practico falta hopi pa haci, 
peticion pa revisa e ley di 
trafico cu su landsbesluiten, 
esta e Landsverordening We- 
gverkeer, nada un tuma luga, 
riba e peticion pa certifica 
tur rijscholen, pa di e forma 
ey candidatonan cu kier pasa 
examen pa nan rijbewijs sa cu 
nan ta haya rijles for di per- 
sona nan cualifica, nada ainda 
no a tuma luga, riba e peti- 
cion pa certifica tur e persona 
nan cu ta pasa candidatonan 
examen pa un rijbewijs, te 
cu awe no a tuma luga, riba 
e peticion pa no laga e depar- 
tamento di examen rijbewijs 
cay mas bao di Cuerpo Poli- 
cial, te cu awe no a tuma luga 
siendo cu minister Tjon ta di 
opinion cu mester kita e exa- 
men aki for di Cuerpo Poli- 
cial. 
“Pa bo yega na un trafico safe 
y sigur pa tur usuarionan di 
nos camindanan bo mester 
tin hende bon prepara pa 
pasa e examennan y tambe 
bo mester tin vehiculonan 
cu ta segun e ley ora di pasa 
e examen practico.” Ruiz a 
comenta. 


Trafico ta consisti di tres E cu 
ta punto nan di salida pa bo 
tin un trafico sigur y safe. E 
tres punto aki ta: 
1. Educacion, VRA ta indica 
cu te awe gobierno no tin 
un programa di educacion di 
trafico siendo tempo di ex- 
minister Bikker a papia cu e 
programa aki mester start y 
gran parti no a continua pa 
motibo di Covid y despues 
minister Tjon no a continua 
cune. 
2. Enforcement, esaki mester 
tuma luga door di polis. VRA 
ta declara cu tur hende sa cu 
tin hopi scarsedad di polis y 
nan ta haci nan best pero por 
mira cu e no ta yuda door cu 
ta tene poco control. 
3. Engineering, esaki ta e 
camindanan cu mester ta 
bon construi, comprendibel 
y borchi cu marcacionnan 
mester ta segun e ley di traf- 
ico. 
VRA ta remarca cu ta for di 
e tres punto aki tin cu traha 
pa un trafico bira mas sigur y 
safe “pero si nos sinta warda 
manera cu nos ta mira cu 
desde hopi aña pasa cu gober- 
nantenan no a tene cuenta cu 
e tres aspecto principal aki, 
nos di V.R.A. ta bisa cu nos 


trafico pa e motibo nan ey ta 
hopi peligroso.” 
Nan ta consider’e peligroso, 
pa motibo cu tin hopi chauf- 
feur cu prome cu aña 2000 no 
sa of no a pone nan na haltura 
di tur e cambionan cu a tuma 
luga y Ruiz ta comenta cu 
hopi di nan a lubida e regla- 
nan cu nan a siña den pasado, 
eynan e aspecto di “Educa- 
cion” ta conta. 
Pa e motibonan aki, V.R.A. 
no kier a warda mas y a cum- 
insa cu hopi organisacion den 
barionan riba peticion di hopi 
chauffeur y specialmente e 
60+ nan, cu lezing di trafico. 
Durante e lezingen nan ta 
sigura cu nan ta ripara cu hopi 
tin miedo di core riba Green 
Corridor, Avenida Nelson 
Oduber y Avenida Watty Vos, 
specialmente ora nan mester 
subi y baha for di e rotonde- 
nan y ora di haci uso di sign 
light. 
Tin hopi crusada y parti- 
mento di crusada, manera Y- 
splitsing, crusadanan bajonet, 
cu nan tin dificultad pa com- 
pronde door di nan construc- 
cion, aki ta papia di e “Engi- 
neering”. 
“Enforcement” manera nan 
ta bisa caba, falta hopi y nan 
ta na haltura di e motibonan, 
hasta pa yuda cu e enforce- 
ment nan a sugeri gobierno 
kico por haci. 
Cu e puntonan aki riba nan 
kier informa cu tur tempo 
tabata tin hende dispuesto pa 
yuda cu siguridad di trafico 
aki mes na Aruba cu sa y con- 
oce e dolornan den e trafico 
“pero nos ta mira cu minister 
Rocco Tjon a prefera di busca 
hende na Hulanda cu no ta 
domina nos ley di trafico y 
cu no conoce nos infrastruc- 
tura y con nos hende nan ta 
comporta den trafico, pa por 
haci’e mas safe pa nos tur cu 
ta biba aki na Aruba.” Ruiz a 


sigura. 
Otro aspectonan cu nan ta 
considera importante ta lo 
siguiente: 
- Ora di sigura vehiculo, hopi 
hende no sa e contenido di e 
polisa. 
- Vehiculonan cu no ta 
gekeurd na tempo y eficiente 
cu entre otro, ta core hopi aña 
sin keur. 
- Vehiculonan cu no ta paga 
Motorrijtuigenbelasting. 
- Vehiculonan manera aan- 
hangwagen/trailer cu niun 
departamento no ta keur nan. 
- E vehiculonan cu a yega 
Aruba ultimo tempo manera, 
e-bike, e-step, e-scooter. 
- Party bus nan cu a haya per- 
miso, siendo nan ta contra e 
reglanan cu tin den e ley di 
Trafico. 
- Vehiculonan ATV y UTV 
cu ta blokia tur rotonde y 
crusada y cu ta causa hopi 
zonido, stof y molestia. 
- E conseho cu e comision a 
duna tocante e RHD nan cu 
ta peligroso. 
- Demasiado uso di alcohol 
den trafico cu falta hopi con- 
trol. 
Nan ta enfatisa cu por lesa 
cu minister Tjon ta bisa cu 
a base di cifranan cu a ricibi 
ta indica cu e trafico ta stabiel 
pero tin demasiado, “pero pa 
nos di V.R.A. e trafico no ta 
stabiel door cu hustamente 
tin demasiado accidente. Un 
trafico no por ta stabiel ora cu 
tin demasiado accidente. 
Den esaki, V.R.A. ta kere cu 
“si gobierno hunto cu min- 
ister Tjon a sinta manera 
hendenan 
responsabel 
cu 
tur stakeholders na mesa y 
atende e problemanan aki, 
por a yuda cu nos trafico 
desde algun tempo caba por 
tabata hopi mas stabiel y hopi 
mas sigur.” 
Pa ultimo, nan a dirigi un 
otro mensahe na minister 
Tjon “beter laat dan nooit 
pero bo falta e otro dos E nan 
y esun cu bo ta bay atende 
cune awo cu ta Enforcement, 
nos ta desea bo hopi exito y 
spera cu nos por mira e re- 
sultado den nos trafico cu lo 
mester bira mas safe y sigur 
den tur aspecto, despues di 
bo campaña.” 
Ademas, N.B. Directiva di 
V.R.A. ta invita tur minister y 
specialmente minister Rocco 
Tjon y tur parlamentario na 
e lezingen cu nan ta bin re- 
alisando den diferente centro 
di bario pa asina por scucha 
con e pueblo ta para relaciona 
cu trafico na Aruba. 

Parlamentario Misha Raymond ta pidi reunion publico pa trata 
proyecto di ley di matrimonio pa parehanan di mesun sexo 


Den un carta entrega 
21 di februari 2024, Par- 
lamentario di fraccion 
RAIZ, Misha Raymond, 
cu apoyo di su colega Par- 
lamentario di fraccion 
RAIZ, Raymond Kam- 
perveen y lider di fraccion 
ACCION21, Miguel Man- 
sur, a pidi na presidente di 
Parlamento di Aruba un 
reunion publico pa trata 
e leynan pa habrimento di 
matrimonio entre pare- 
hanan di mesun sexo. 


Den e carta Parlamentario 
Raymond ta indica desde 9 
di october 2023 Parlamento 
di Aruba a ricibi e nota den 
respuesta na e rapport riba e 
proyecto di leynan pa habri- 
mento di matrimonio entre 
parehanan di mesun sexo. 
Esaki ta nifica cu e proyecto 
ta cla pa tratamento, pues e 
ta “OV-Klaar”, pero te dia di 
awe, e parlamentario a subra- 
ya, no a pone esaki riba agen- 
da pa trata den un reunion 
publico. 


Parlamentario Raymond ta 
menciona cu anteriormente 
presidente di Parlamento a 
duna como motibo pa retrasa 
e yamada na un reunion pu- 
blico, cu e tabata kier warda 
prome ariba e reunionnan 
di comision cu miembronan 
manera Darlaine Guedez- 
Erasmus kier a tene. 


“Bo a indica cu bo lo warda e 
reunionnan aki te fin di janu- 
ari 2024 (pa cual mi a mus- 
tra comprendemento) y cu e 
tratamento di e proyecto den 
un reunion publico lo tuma 
luga durante e prome siman 
di februari 2024. Sinem- 
bargo, ainda no a pone esaki 
den agenda, aunke mientras 
tanto a duna un termino ra- 
sonabel pa tene e reunionnan 
relevante di comision,” Ray- 
mond a señala den e carta. 


El a sigui menciona cu otro 
motibo cu presidente di Par- 
lamento a duna pa retrasa e 
reunion publico aki, ta cu e 
ta den spera di e decision di 
Hoge Raad riba e casacion di 
Land Aruba contra Funda- 
cion Orguyo Aruba tocante 
matrimonio entre parehanan 
di mesun sexo. 


E Parlamentario a recorda 
den su carta cu pais Aruba 
a duna como motibo pa ca- 
sacion cu huesnan (Hof di 
Husticia di Aruba,Corsou, 
Sint Maarten y di Boneiro, 
Sint Eustatius y Saba) a sinta 
riba stoel di legisladornan 


(Gobierno y Parlamento di 
Aruba). El a agrega Gobierno 
di Aruba tambe a indica cu e 
ta warda riba Parlamento pa 
trata e proyecto di leynan pa 
habrimento di matrimonio 
entre parehanan di mesun 
sexo, y si Parlamento aproba 
e proyecto, nan ta coopera pa 
su ratificacion. 


“Cu esaki, e responsabilidad 
di legislador di Aruba ta den 
man di e Parlamento pa ehe- 
cuta su trabou y cumpli cu su 
tareanan. Manera cooperador 
di ley, e Parlamento mester 
expresa nan mes tocante e 
propuesta. Esaki ta e rol cu 
nos como representantenan 
di pueblo mester yena den 
nos sistema di democracia y 
estado di derecho,” Raymond 
a enfatisa. 


El a remarca cu e legislatura 
di Aruba ta wordo forma pa 
Gobierno y Parlamento, pero 
cu pueblo di Aruba no ta 


wordo sirbi na un manera ad- 
ecua. Di un banda gobierno 
ta bisa cu e podernan hudicial 
a bay mas leu cu nan mester 
y di otro banda Parlamento 
ta warda riba e podernan hu- 
dicial pa ehecuta nan tarea di 
legislador. 


Raymond ta enfatisa cu pa 
medio di un reunion publi- 
co—cu deliberacion, debate, 
votamento, y posibel cam- 
bio- y mocionnan—ta duna 
e cumplimento necesario na 
democracia di Aruba. Du- 
rante un tratamento publico, 
cada miembro di Parlamento 
por expresa nan argumenton- 
an y motivacion, nan por haci 
pregunta y vota sin ningun 
influencia. 


“Hunto cu e firmantenan di 
e carta aki, mi ta pidi pa yama 
un reunion publico pa trata 
e proyecto di ley inicial di 
Landsverordening pa cam- 
bia e Burgerlijk Wetboek di 


Aruba y algun ley di teritorio 
relaciona cu e habrimento 
di matrimonio pa person- 
anan di mesun sexo y e ya 
caba elimina inhabilidad di 
hende muhe casa pa ehecuta 
algun actonan legal (Lands- 
verordening openstelling hu- 
welijk). Teniendo na cuenta 
artíkulo 23, di tres paraaf, 
di e Reglamento di Orden 
pa Parlamento di Aruba, ta 
wordo pidi pa e reunion pu- 
blico tuma luga dentro di 30 
dia despues di e peticion aki,” 
Raymond a finalisa e carta. 


Manera ta conoci dia 6 di de- 
cember 2022 corte comun a 
dicta dos sentencia relaciona 
cu casonan di parehanan di 
mesun sexo. Un di e vere- 
dictonan aki tabata pa Aruba 
y esaki a indica cu parehanan 
di mesun sexo por casa na 
Aruba. 


Na Aruba ta trata di un caso 
cu Fundacion Orguyo y un 
pareha di dos hende muhe 
a entama contra pais Aruba. 
Fundacion Orguyo pa algun 
tempo caba ta vocifera nan 
lucha pa igualdad completo 
pa e comunidad LGBTIQ+. 
Esaki sin duda ta un logro pa 
e fundacion y e comunidad. 


Despues di e veredicto aki 
Gobierno di Aruba a anuncia 
mediante un comunicado di 
prensa dia 24 di februari 2023 
cu a base di e consehonan aki 
a tuma e decision pa bay den 
casacion contra e punto cu 
corte a bay sinta riba e stoel di 


gobierno. Gobierno di Aruba 
ta haya ta importante pa haya 
claridad si e forma con corte a 
duna contenido na e “rechts- 
vormende taak” (tarea legal), 
ta corecto. 


Despues di esaki, dia 10 di 
november di aña pasa a tuma 
luga na Den Haag den Cor- 
te di Casacion e tratamento 
oral di e casonan di Aruba y 
Corsou tocante e apertura di 
matrimonio pa parehanan di 
mesun sexo. Pa Aruba tabata 
trata di e caso di Fundacion 
Orguyo contra Pais Aruba. 


E abogado mr. Jan Paul Heer- 
ing, ken a papia pa Gobierno 
di Aruba, principalmente a 
presenta 
obhecionnan 
le- 
gal formal, enfatisando cu e 
huesnan di Corte incorecta- 
mente a asumi e rol di legis- 
lador. 


Mr. Mirto Murray, mr. David 
Wever y mr. Ton Vermeu- 
len, representando gruponan 
defensor di derechonan LG- 
BTQI+ a traves di Human 
Rights Caribbean Founda- 
tion y Fundacion Orguyo 
Aruba, a argumenta cu tin 
“discriminacion sistematico” 
di gobiernonan di Corsou y 
Aruba, haciendo parehanan 
di mesun sexo “ciudadan- 
onan di segunda clase” sin e 
mesun derechonan cu pare- 
hanan casa. 


Ainda no tin veredicto ariba e 
caso aki. 


E parti cardinal pa zorg 
pa e rikesa di e revolucion 
den Inteligencia Artificial 
wordo parti den manera 
husto y pa full pueblo ta 
cu e futuro software wor- 
do traha ta habri, gratis 
y open pa full pueblo di 
Aruba y te hasta pa full 
mundo. Pues siguramente 
no mester ta e caso cu 
software super potente 
cay den man di un par di 
companianan 
poderoso 
y no transparente. Pero 
cu tur software di AI cu 
wordo traha den e añan- 
an binidero ta accesibel y 
open pa usa pa full pueblo 
di Aruba. Den e articulo 
aki nos lo toca e topico fas- 
cinante di “Open-Source” 
software. 


Kico ta Open-Source 
Software? 
Segun e definicion oficial: 
“Open Source Software, ta 
software di computer unda e 
codigo di dje ta publica bou 
un licencia unda tur hende 
mag di 1. Usa, 2. Studia, 3. 
Cambia y 4. Distribui na 
cua persona of instancia y pa 
cualkier proposito legal, sea 
comercial of no comercial 
cu ta sin ningun restriccion. 
E codigo open-source ta pu- 
blica na plataformanan trans- 
parente y habri pa full pueb- 
lo. Importante cu e codigo di 
software por wordo usa como 
fundeshi pa cualkier futuro 
software, sin restriccion of cu 
mester paga pa esaki.” 


E Scala di Herment 
Open-Source ta Massivo 
Imagina bo ta un persona of 
grupo di persona na Aruba 
y bo kier ta parti di e revo- 
lucion den AI, y cu bo kier 
traha bo mesun tools. Wel si 
kier haci esaki den un manera 
non-open-source e costonan 
cu esaki ta encera ta masivo. 
Por ehempel e softwarenan 
di AI commercial ta costa por 
lo menos mas cu $100 miyon 
US Dollars pa traha, incluso 
ekiponan grandi di ingeniero 
di software, train e software 


riba supercomputers y haya 
acceso na datasets priva pa 
train e software. Pues cu re- 
cursonan realistico pa esnan 
na Aruba e no lo ta posibel. 
Pero danki na e escena di gru- 
ponan full rond mundo tin 
oceannan grandi di tur sorto 
di Open-Source AI tools awo 
disponibel 
completamente 
Open-Source. Nos lo toca 
un par di e ehempelnan mas 
crucial pero tin echt tanto 
herment: 


BLOOM AI: E Herment 
General di AI mas So- 
fistica na Mundo; 100% 
Open-Source 
E AI open-source mas gran- 
di cu por wordo usa den 59 
diferente lenguahenan, un 
resultado di un colaboracion 
internacional di mas cu 1000 
investigadonan. BLOOM AI 
ta e open-source modelo gen- 
eralista di mas potente cu tin 
disponibel. E por wordo usa 
como fundeshi pa diferente 
aplicacion manera den cien- 
cia, financia, ley, salubridad y 
traha codigo di software. 


DeepSeek Coder: Un 
Team di Developer 100% 
Gratis 
E herment aki ta uno asina 
inspirativo cu otro siman lo 
dedica full un columna na 
esaki. 


Traha software, esta websites, 
apps y tur cos digital antes 
tawata un algo super caro cu 
grupo chikito super specialisa 
so por haci. Awo cu Deep- 
SeekCoder, cual ta full open- 
source full mundo eigenlijk 
bo por bisa tin acceso na un 
team di developer gratis. 
Manera e grafico ta mustra e 
por wordo usa pa tur lengua- 
he di codigo di software, y pa 
colmo na un nivel cu ningun 
humano individual por al- 
cansa. Pues pueblo di Aruba 
bo kier traha bo mesun apps y 
software? Bay wak DeepSeek 
Coder. 


Meditron70B: Dokter 
Digital Superhumano 
Tin scarsedad di dokter na 
Aruba y manera a papia den 
varios di mi articulonan 
den pasado di Bon Dia, awo 
tin hermentnan disponibel 
open-source, di Salubridad 
Digital hopi sofistica. Com- 
bina e plataformanan digital 
di Salubridad, awo cu e AI 
Meditron70B y bo lo haya 
algo sumamente special mes. 
Meditron70B ta un AI entre- 
na specialmente den rambo di 
salubridad cu miles di, train- 
ing y data di salud en general. 
E herment aki ya caba ta score 
70 riba MedQA, pa compara 
un dokter humano ta score 
solamente 60 riba averahe di 


e test aki. Pues pa nos comu- 
nidad di Aruba por crea tanto 
posibilidad pa salubridad riba 
e nivel mas halto uzando her- 
mentnan cu mi lo enfatisa cu 
ta full gratis. 


Open-Source ta Gana te 
hasta modelnan priva 
Algo cu ta inspira mi persona 
inmensamente y ta duna mi 
speransa profundo ta e echo 
cu tools open-source y gratis 
ta gana e hermentnan super 
caro y priva. Den un analisis 
amplio di esaki e investment 
bank JP Morgan a nota e 
trend. Nan a ilustra cu mod- 
elonan open-soure den ley, 
medicina y financia ta gana 
esunnan priva y super pro- 
teha. 


Aruba: e Revolucion ta 
Pasando awo 
Nunca den historia tawata tin 
un tempo unda un persona 
individual of grupo chikito 
di hende cu niun of hopi tiki 
recurso por crea tanto impac- 
to, cu AI generalista of super 
specialisa open-source full 
pueblo por yuda crea e futuro 
briyante pa full nos pueblo 
stima. 

Segun minister Glenbert Croes: 
A inicia e caminda pa por continua cu e 
siguiente fase pa exploracion di gas na Aruba 


Gobierno di Aruba aña 
pasa a anuncia di a wordo 
acerca pa Armstrong In- 
ternational, un compania 
Americano renombra di 
petroleo, cu e peticion pa 
por explora e posibilidad 
di gas y petroleo den awa- 
nan teritorial di Aruba, 
riba gasto di e compania. 
Segun nan propio inves- 
tigacionnan, e posibilidad 
ta hopi grandi. 


Armstrong International ta 
un subsidiario di Armstrong 
Oil and Gas, basa na Denver, 
Colorado. Armstrong O&G 
ta un compania independi- 
ente cu un historia exitoso y 
experiencia substancial den 
exploracion pa hidrocarburos 
na Merca, incluyendo algun 
campo di petroleo gigante 
na Alaska. Esun mas recien 
ta e campo Pikka cu mas cu 
2.5 biyon bari na e North 
Slope di Alaska. Pikka ta un 
di e descubrimentonan mas 
grandi na Merca den e ultimo 


decada. 


Gobierno di Aruba mediante 
su compania estatal Com- 
pania Arubano di Petroleo 
a firma un MOU y e fase 
inicial di investigacion y es- 
tudio a inicia utilisando tur 
e datonan geologico y geo- 
fisico disponibel. E estudio lo 
inclui un interpretacion di e 
datos sismico existente. 


Awe por anuncia cu Arm- 
strong International a iden- 
tifica 3 campo di gas, parti 
nor-este di Aruba. Awor cu 
e camponan a wordo identi- 
fica, lo continua cu proceso 


di aprobacion den Gobierno 
di Aruba, pa esaki por wordo 
concretisa lo antes posibel. 
Una bes e proceso di aproba- 
cion di parti di Gobierno di 
Aruba keda finalisa, Compa- 
nia di Petroleo Arubano lo in- 
vita Armstrong International 
pa bin Aruba pa por firma e 
acuerdo di exploracion. 


Manera Minister Glenbert 
Croes a declara: “Esaki ta un 
noticia hopi grandi pa nos 
Pais, un noticia cu lo cambia 
bida di nos yiunan, nan yi- 
unan y generacionnan cu ta 
sigui.” 


Minister Rocco Tjon ta 
tene reunion den cuadro di 
siguridad den trafico 
Siman pasa, Minister di 
Husticia 
y 
Asuntonan 
Social Sr. Rocco Tjon 
a reuni cu presidente 
di 
Gemeenschappelijk 
Hof 
van 
Justitie. 
Un 
reunion 
sumamente 
fructifero, 
caminda 
a 
toca 
diferente 
topico 
manera introduccion di 
e wetboek nobo pa loke 
ta strafvordering, pero a 
toca tambe e aspecto di 
siguridad den trafico. 


E aña aki e prioridad pa loke 
ta husticia ta eleva siguridad 
den trafico. Pa es motibo, 
aki e proyecto di “bewaring, 
opslag 
en 
takeldiensten” 
ta 
den 
pleno 
ehecucion 
actualmente, pa asina e bira 
mas facil pa Polis por kita 
autonan cu no ta cumpli cu 
rekisitonan for di caminda. 


Banda 
di 
esaki, 
dia 
1 
di maart ta inicia cu e 
campaña nacional pa loke ta 
conscientisacion den trafico, 


y di e forma ey percura pa un 
trafico mas sigur. 


Un otro aspecto ta, crea 
mas capacidad pa Ministerio 
Publico por procesa tur 
“proces verbaal” cu Polis 
duna y tambe capacidad na 
corte pa por trata e casonan. 


Den cuadro di e ultimo 
aspecto 
aki, 
Ministerio 
Publico a haya autorisacion 
caba pa recluta personal 
specificamente 
pa 
esaki. 
Di banda di corte a yega na 
e compromiso pa trata e 
retraso di alrededor di 300 
caso pendiente (2022/2023) 
pa loke ta core auto bou 
influencia cu prioridad. Pa 
un solucion duradero, e aña 
aki lo introduci un proyecto 
piloto 
di 
“snelrecht” 
pa 
asina ora un persona haya 
un “proces verbaal” e por 
presenta mesora den corte pa 
e pasonan necesario wordo 
tuma. 


Inauguracion di Plaza Comercio 
Vision di Gabinete Wever- 
Croes ta pa rebiba y revitalisa 
centro di Oranjestad 


Diamars atardi, Prome Min- 
ister Evelyn Wever-Croes ta- 
bata presente na e desvelo y 
nombracion oficial di e pla- 
za nobo, Plaza Comercio, 
den curason di Oranjestad. 
E proyecto aki ta un simbolo 
poderoso di revitalisacion y 
progreso y un testimonio di 
Gobierno su dedicacion na 
mehoracion continuo y sos- 
tenibilidad. 
Prome Minister a expresa cu e 
esfuersonan pa revitalisa e capi- 
tal di Aruba ta refleha e com- 
promiso profundo, celebrando 
e herencia cultural y alabes di- 
rigi nos cara na un futuro mas 
prospero y sostenibel. E plaza 
nobo ta representa no sola- 
mente un espacio pa recreacion 
y encuentro pa nos comunidad 
y bishitantenan, pero tambe un 
paso padilanti den e vision pa un 


Oranjestad mas vibrante. 
E aña aki, Oranjestad ta celebra 
200 aña, marcando dos siglo di 
historia, crecemento y desaroyo. 
E historia di Oranjestad ta uno 
di resilencia, innovacion y e es- 
pirito cultural cu tur ciudadano 
mester sigui cultiva y celebra. 
Prome Minister a indica, cu 
e fondonan cu tabata tin dis- 
ponibel pa e proyecto aki, ta- 
bata limita, forsando esnan en- 
carga pa bira mas creativo, mas 
responsabel cu fondo, y busca 
alternativanan pa por logra. Go- 
bierno a compromete pa aloca 
recursonan na proyectonan cu 
ta contribui significativamente 
na bienestar di nos isla y su ha- 
bitantenan, y e desvelo di e plaza 
nobo ta un excelente ehempel di 
con por logra metanan grandi, 
trahando duro cu dedicacion y 
un vision comparti. 

AI ta detecta 40% mas poliepen den 
intestino reduciendo e chens di cancer 


(AP) - AI por yuda haya 
40 porciento mas poliepen 
den e intestino segun Rad- 
boudmc na Nijmegen. Po- 
liepen por ta e prome den 
caminda pa cancer. 


Mas di 100,000 persona pa 
aña ta haya un endoscopia 
den nan intestino grandi. Es- 
aki ta trata un camara cu ta ser 
introduci pa mira si tur cos 
ta bon. Si e poliepen ser kita 
inmediatamente e riesgo di 


cancer di colon ta ser reduci 
significantemente. 
No semper e metodo usual ta 
haya e poliepen. “Un dokter 
por keda sin wak e poliepen 
pa motibo cu nan ta den e im- 
agen pa demasiado tiki tempo 
of e atencion ta enfoca riba un 
luga diferente,” investigador 
y dokter di cas Michiel Maas. 
“Sinembargo un computer 
ta mira tur pixel den e ima- 
gen y ta mesun alerta den tur 
miliseconde. Esaki ta provee 


un balor agrega sumamente 
grandi.” Un vierkant biña ta 
aparece riba e pantaya si algo 
ta mustra sospechoso pa asina 
e dokter sa cu nan mester tira 
un bista mas cauteloso. 


Esaki a keda demostra den 
un estudio di casi 1,000 pa- 
shent, den cual 10 hospital 
den diferente pais a participa. 
Esaki tambe a keda reciente- 
mente anuncia cu un test 
nobo por detecta varios etapa 


pre-cancerigeno den ontlast- 
ing. Esaki ta e resultado di 
investigacion lidera pa An- 
toni van Leeuwenhoek Hos- 
pital. E test nobo aki ta midi 


e 3 proteinanan cu hende ta 
manda pa e screening. E test- 
nan actual ta midi solamente 
un proteina. 


DVG: No tin motibo pa alerta 
Aruba no tin brote di Dengue 


Departamento di Salud 
Publico di Aruba DVG a 
tuma nota di un informa- 
cion cu a wordo publica 
pa consulado Mericano 
ubica na Curaçao cu ta 
importante pa nos coregi. 
E comunicado emiti ta 
haci un yamado di “aler- 
ta” pa outbreak di caso- 
nan di dengue den Caribe 
referiendo na diferente 
islanan manera Curaçao, 
Aruba, St Maarten (CAS) 
y tambe islanan Bonaire, 
St Eustatius, Saba (BES). 


Como 
Departamento 
di 
Salud Publico di Aruba en- 
carga cu vigilancia di male- 
sanan infeccioso y malesanan 
transmiti pa sangura nos kier 
informa comunidad di Aruba 
cu e informacion aki men- 
cionando Aruba como isla 
experenciando “outbreak” di 
dengue ta incorecto. Na Aru- 
ba no tin brote di dengue na e 
momento aki. Ta importante 
pa ta informa cu Dengue ta 
un malesa endemico cu du- 
rante henter aña tin casonan 
sporadico y DVG ta monito- 
rea e situacion local/ regional 
y mundial y ta actua mesora 
pa evita cu e casonan ta sigui 
subi. 


Mester remarca cu for di 
Juli 2023 World Health Or- 


ganization a informa tur su 
miembronan cu Dengue por 
bira un problema mundial 
teniendo na cuenta e cam- 
bio climatologico. Door di 
esaki conhuntamente cu otro 
isla nan den Caribe Hulan- 
des a enforza e vigilancia riba 
malesanan transmiti pa san- 
gura. 


Dato nan di e seccion di Epi- 
demiologia y Investigacion ta 
mustra cu den e ultimo luna 
di 2023, DVG a ricibi 13 no- 
tificacion di Dengue di cual 
5 a wordo comproba, 6 a sali 
negativo y 2 caso a wordo 
registra como probable. Pa 
aña 2024 tin 6 notificacion 
haci pa Dengue, di cual 2 a 
sali positivo, 2 negativo y di 
2 caso nos ta pendiente resul- 
tado di laboratorio. Compara 
cu aña nan anterior, esaki no 
ta diferente. Indice nan di 
control di GKMB tambe ta 
mustra esaki y hospital no 
tin ningun caso di admision 
door di Dengue te cu awor 
aki. 


Pa medio di e comunicado 
aki Departamento di Salud 
Publico kier infatisa cu Aruba 
no tin un “alerta” pa casonan 
di Dengue y den cualkier 
caso di un malesa cu ta un 
menasa pa salud publico De- 
partamento di Salud Publico 


di Aruba (DVG) ta e instancia 
oficial pa informa comunidad 
debidamente. 


Pa mas informacion like 


nos Facebook page Directie 
Volksgezondheid DVG Aru- 
ba, Follow nos riba Instagram 
directie_volksgezondheid_ 
aruba, subi nos website www. 


dvg.aw, yama nos na 5224200 
of e-mail nos na servicio@ 
dvg.aw 

Corsou: 
Investigacion Parlamentario tocante construccion di hospital nobo: 
Indicacion di ofensanan criminal 


(CuraçaoChronicle) 
- 
Den e desaroyo mas re- 
cien 
tocante 
construc- 
cion di un hospital nobo 
na Corsou, e comite di 
investigacion 
parlamen- 
tario pa Hospital Nobo 
Otrobanda (HNO) a haya 
indicacion significante cu 
ta señala un posibilidad di 
ofensanan criminal. E re- 
sultadonan aki a trece un 
reportahe oficial na Min- 
isterio Publico. 


E president di e comite di in- 
vestigacion, Eduard Braam, a 
entrega e reportahe diamars, 
E accion aki a ser tuma den 
anticipacion di e audienci- 
anan cu tabata den schedule, 
cual lo cuminsa riba dialuna. 
E investigacion actualmente 
ta den un fase critico, cu tin 
e naturalesa exacto di e ofen- 
sanan criminal sospecha cu te 
ainda no a ser revela. E en- 
foke ta riba genera evidencia 
y tende di testigonan pa ob- 


tene un comprension comp- 
rensivo di e eventonan cu a 
causa e resultadonan preocu- 


pante. 
E comite tambe lo organisa 
un conferencia pa prensa awe. 


Cu e presentacion di e re- 
portahe final den plan pa ser 
duna den fin di april. Corsou 


ta ansiosamente wardando e 
resultado di e investigacion 
sumamente crucial aki. 


Minister di Husticia no ta atende e recomendacionnan specifico for di 
Corte di Audit riba overtime 
(CuraçaoChronicle) 
- 
Den su respuesta na un 
reportahe di overtime for 
di General Court of Audit 
Curaçao, Minister Shalten 
Hato no ta drenta den e 
causanan specifico y reco- 
mendacionnan. 


Na luga di esaki, e ta en- 
fatisa e pasonan cu ya caba a 
ser tuma pa atende e raiz di 
e problema; e escasez di em- 
pleado cu ta afectando e capa- 
cidad. Den terminonan gen- 
eral, e minister si ta admiti cu 
tin problemanan structural 
cu overtime dentro di cuerpo 
policial. 
Un di e medidanan cu a keda 
implementa ta e estableci- 


mento di un dak na overtime 
den cada posicion dentro di e 
curpa. E dak aki tin e inten- 
cion di mantene overtime 
dentro di limitenan maneha- 
bel y reduci e peso financiero 
cu esaki por tin. Adicional- 
mente, e procedura pa aproba 
overtime a ser fortaleci, cual 
ta haci cla ken ta responsabel 
pa e aprobacionnan aki. Ade- 
mas, e curpa a implementa un 
strategia nobo pa plan di em- 
pleadonan, particularmente 
durante eventonan. Pa medio 
di determina e empleadonan 
necesario for di trempan, nan 


por reduci e uso di overtime 
excesivo y utilisa e recurso- 
nan disponibel mas eficiente- 
mente. 
E pasonan aki ta den respu- 
esta na e necesidad urgente 
pa controla e gastonan di 
overtime y mehora e efi- 
ciencia operacional dentro di 
Cuerpo Policial di Corsou. 
Mientras e Minister di hus- 
ticia ta admiti con compleho 
e problema aki ta, e enfoke ta 
permanece riba solucionnan 
practico pa atende e desafion- 
an enfatisa pa General Court 
of Audit. 


Sindicatonan ta duna gobierno di Corsou un ultimatum pa fondonan 


(CuraçaoChronicle) - Un 
grupo di 5 sindicato, in- 
cluyendo S.A.P, S.T.r.A.F., 
N.A.P.B., SITEK, y ABVO 
a entrega un ultimatum di 
gobierno di Corsou. Den- 
tro di 30 dia, nan ta exigi 
un pago di aumento di sal- 
ario atrasa y un suma di 3 
porciento pa e periodo di 
2019 pa 2020. E debe total 
na ambtenaarnan, incluy- 
endo e escala di salario y 
pago, ta yega na mas di 30 
miyon florin. 


E exigencia aki ta bini despu- 
es di acuerdonan anterior y 
pagonan parcial, incluyendo 
indexacion di 46 miyon flo- 


rin dia 3 di november, cual 
no a completamente cumpli 
e expectativa di e unionnan. 
Minister Ornelio Martina a 
priminti di paga e debe pa de- 
cember di e aña aki, tumando 
na cuenta e situacion finan- 
ciero precario di e gobierno. 


E unionnan a permanece 
determina. Nan ta menasa 
accion legal si no cumpli cu 
nan exigencianan dentro di e 
tempo stipula. E presion riba 
gobierno ta aumentando pa 
cumpli cu su obligacionnan 
financiero y atende e falta di 
satisfaccion entre ambtenaar- 


nan. 
Den un intento di atende e 
situacion, Minister di Gober- 
nacion, Plan y Servicio Publi- 
co, Ornelio ‘Kid’ Martina, a 
propone anteriormente duna 
un total di 68 miyon florin 
na ambtenaarnan. E cantidad 
aki tin e intencion di cubri no 
solamente e aumento di sala- 
rio pa aña 2019 y indexatie 
pa e aña aki pero tambe un 
pago pa ambtenaarnan civil 
cu a yega nan escala maximo 
den aña 2020. Sinembargo, 
e proposicion aki no a ricibi 
sosten den e Conseho di 
Ministernan. 

Candidacia di Rutte pa lider di NATO ta ser apoya pa Merca, Reino Uni 
y Francia 


(NLTimes)—Merca, 
Re- 
ino Uni y Francia tur ta 
apoyando e prome minis- 
ter demisionario Huland- 
es, Mark Rutte, pa sucede 
Jens 
Stoltenberg 
como 
e Secretario General di 
NATO. Cu e apoyo di tres 
podernan grandi entre e 
nacionnan aliado, ta parce 
cu e trabao nobo di Rutte 
ta un trato cla. 


Un oficial di Merca a conta 
Reuters ayera cu presidente 
Joe Biden ta apoya Rutte su 
candidacia pa Secretario Gen- 
eral di NATO. Net prome, e 
oficina di asunto den exteri- 
or di Reino Uni a anuncia e 
apoyo di Reino Uni pa Rutte. 


“E Reino Uni ta apoya prome 
minister Hulandes Mark 
Rutte pa sucede Jens Stoltel- 
berg como Secretaria Gen- 
eral di NATO. Rutte ta bon 
respeta entre e Aliansa, tin 


defensa serio y credencialnan 
di seguridad, y lo sigura cu e 
Aliansa keda fuerte y cla pa 
defende y ataca,” un oficial 
Britanico a conta Sky News. 


Despues, un oficial Frances 
a conta Reuters cu Francia 
tambe ta den fabor di Rutte 
hayando e trabao. El a nota cu 
presidente Emmanuel Ma- 


cron a papia cu Rutte tocante 
e rol aña pasa, y Macron ainda 
ta sigur cu e lider Hulandes 
por haci un bon trabao como 
sucesor di Stoltenberg. 


Lidernan di NATO ta ser 
apunta pa consenso. E apun- 
tacion ta rekeri e apoyo, of 
al menos ningun obhecion, 
di tur 31 estado miembro. 


Suecia actualmente ta para pa 
bira e di 32 miembro den e 
aliansa. 


Oficialnan di NATO a conta 
e plataforma noticiero Po- 
litica cu Rutte tin e apoyo di 
dos tercer di estado miem- 
bronan di NATO. Nan a bisa 
cu su nomber ta e unico cu 
ainda, despues di varios luna, 


ta ser menciona como e miho 
candidato pa liderazgo di e 
aliansa. 


Diaranson, 
ex-Secretaria 
General di NATO, Jaap de 
Hoop Scheffer, a specula cu e 
apuntamento di Rutte por ser 
confirma dia 4 di april, ora 
ministernan di asunto den 
exterior di NATO reuni na 
Bruselas pa marca e 75 ani- 
versario di e aliansa. Stolten- 
berg lo retira na october. 


Actualmente Rutte ainda ta 
liderando su gabinete demis- 
ionario, y negociacionnan pa 
forma e proximo gobierno 
Hulandes no ta bayendo facil. 
No ta claro kico Rutte ta pla- 
nia pa haci si e tin cu tuma 
over na NATO mientras cu e 
ainda e ta den e rol di prome 
minister. Hulanda nunca a 
conoce un situacion asina. 


Lider di GroenLinks-PvdA Frans Timmermans ta yama Wilders un 
“admirador di Putin” 


(NLTimes)—Partidonan 
derechista radical ta un 
menasa pa e regla di ley y 
pues ta hunga den e man- 
nan di presidente Ruso 
Vladimir 
Putin, 
segun 
lider di GroenLinks-PvdA 
Frans Timmermans. Den 
e Banning Lecture cu ta 
tuma luga bianualmente, 
Timmermans a yam’e “ur- 
gente” cu “Wilders no lo 
tuma responsabilidad di- 
recto pa nos defensa y se- 
guridad nacional. Mi no 
lo kier pone mi fe den e 
mannan di e admirador- 
nan di Putin, ni aki, ni 
otro caminda.” 


Na comienso di su discurso, 
Timmermans a describi e 
strategia di Putin pa yega na 
poder como “mafioso” y e 
Rusia di Putin como “un me- 
nasa directo y permanente pa 
paz y seguridad den e conti- 
nente Europeo.” 


Despues Timmermans a en- 


volve partidonan derecho 
radical den e menasa ey: “Pu- 
tin ta un pionero, ehempel, 
un heroe pa casi tur move- 
mentonan derecho radical na 
Europa.” Partidonan asina ta 
beneficia di division, segun e 
lider di e partido iskierdista. 
El a adverti contra “propu- 


estanan no realistico” for di 
PVV y BBB, cual “ta actua 
solamente como carnada po- 
litico.” 


“No ta un coincidencia cu 
PVV kier caba cu nos Cor- 
poracion di Locucion Publi- 
co,” Timmermans a enfatisa. 


“E partido aki ta parti di un 
movemento mundial cu kier 
controla e berdad y e storia cu 
nos ta conta nos mes.” 


Timmermans a menciona e 
morto di e lider di oposicion 
Ruso, Alexei Navalny, y e co- 
mentarionan di parlamentar- 


io di PVV, Joeri Pool, como 
ehempelnan di menasanan 
derecho radical. Pool a critica 
e ayudo militar di Hulanda pa 
Ucrania y a bisa, “E admin- 
istradonan aki ta hungando 
Russian roulette cu nos segu- 
ridad nacional.” 


Wilders a aplaudi Putin un 
par aña pasa pero reciente- 
mente a distancia su mes un 
tiki for di e dictador Ruso. 
Net despues di e fayecimento 
di Navalny, Wilders a tweet: 
“Horibel. Lider di oposicion 
Navalny ta muri den un colo- 
nia di castigo barbarico di un 
regimen barbarico.” 


E Banning Lecture ta nombra 
pa Willem Banning, un pas- 
tor di un di e fundadornan di 
PvdA; e ta ser organisa cada 
dos aña pa Asociacion Ban- 
ning. Timmermans ta e di 
cuatro persona pa presenta e 
lectura. 


(DW) – Ecuador ta bay 
aumenta di 12% pa 15% e 
Impuesto al Valor Agrega- 


do (IVA) for di april 2024, 
pa 
genera 
recursonan 
pa combati narcotrafico 


memey di un crisis di sig- 
uridad, segun e minister 
di Economia Juan Carlos 
Vega a bisa diaranson ul- 
timo. 


“Nos ta bay cuminsa cu IVA 
di 15% pa sostene activa- 
mente e campaña exitoso di 
combati insiguridad,” e fun- 
cionario a señala. Dia 9 di 
februari ultimo debi na falta 
di un acuerdo na Legislativo, 
e proposicion di presidente 
Daniel Noboa di aumenta 
IVA a haya luz berde pa ley. 
E mandatario a fiha un au- 
mento di 12% pa 13% cu e 
facultad di subiel’e te 15% 


segun e necesidadnan eco- 
nomico di e pais. E aumento 
ta bay cuminsa na april, ora e 
ley ta bay ser publica na reg- 
istro Oficial y Ministerio di 
Economia lo haci un rapport 
recomendando e subida te 
su nivel maximo pa “emer- 
gencia fiscal,” segun Vega a 
splica. “Na e momentonan 
aki nos mester sostene e IVA 
pa mantene e siguridad y nos 
ta bay monitoria economia,” 
el a agrega. 


Den un entrevista Vega a se- 
ñala cu tin hustificacion pa 
e aumento aki debi na nece- 
sidadnan di recursonan cu 


Gobierno tin, incluyendo in- 
undacionnan cu varios pro- 
vincia ta enfrenta na e pais 
debi na fenomeno El Niño. 


Tambe a declara cu e 15% ta 
bay permanece mientras lo 
rekeri, pero nan ta bay evalua 
e entradanan di inversion- 
nan. 


Cu esaki, Ehecutivo ta calcula 
recauda pa aña casi 1.300 mi- 
yon dollar adicional pa finan- 
cia e lucha contra gruponan 
criminal asocia cu cartelnan 
internacional di droga. 

(EFE) – E ciudad Coli- 
ma, na estado di e mesun 
nomber, pa di dos aña con- 
secutivo ta lider cu 140.32 
homicidio pa cada 100.000 
habitante den e Ranking 
2023 di e 50 ciudad mas 
violento na mundo, segun 
Conseho Ciudadano pa 
Siguridad Publico y Hus- 
ticia Penal a sigura. 


“Pa di shete aña consecutivo, 
un ciudad Mexicano ta e mas 
violento na mundo. Na 2023, 
e ciudad di Colima tabata 
esun mas violento igual cu na 
2022,” Jose Antonio Guerra, 
presidente di e organismo a 
indica den un conferencia di 
prensa na Ciudad di Mexico. 


E di dos ciudad mas violento 
tambe ta Mexicano, Ciudad 
Obregon, na estado di So- 
nora, cu 117,83 asesinato pa 
cada 100.000 habitante. 


Na 2023, shete di 10 ciudad 
mas violento na mundo ta- 
bata Mexicano: Colima, Ciu- 
dad Obregon, Zamora, Man- 
zanillo, Tijuana, Zacatecas y 


Ciudad Juarez. 


Den sentido ey, Ortega a re- 
salta cu “Mexico ta e pais cu e 
number mayor di ciudadnan 
violento,” cu 16 di 50 ciudad 
cu por lo menos 300.000 ha- 
bitante den e rapport mas re- 
ciente. 


“Ta algo basta grave y ta un 
refleho di violencia cu nos ta 
bibando na e pais,” el a bisa. 


Den e top 10 di ciudadnan 
mas violento tambe ta Port 
Principe na Haiti, Guayaquil 
na Ecuador y Mandela Bay na 
South Africa. E paisnan mas 
afecta pa via di violencia ta 
Haiti, Ecuador y Mexico. 


Homicidionan na Mexico a 
disminui un 4.18% na 2023 
hasta 29.675, e di cuatro aña 
consecutivo di disminucion 
despues di e añanan mas vio- 
lento den historia cu tabata 
2019 y 2020 cu mas di 34.000 
victima di asesinato cada un, 
ambos bao e mandato di An- 
dres Lopez Obrador, segun 
datonan di Gobierno. 


Mientras, na 2023 a dren- 
ta den e lista e ciudadnan 
Brasileño di Caruaru, Maca- 
pa y Porto Velho, e Colombi- 
ano Barranquilla y Sincelejo, 
Washintong na Merca y Port 
Spaña na Trinidad y Tobago. 


Ciudad Mexicano ‘Colima’ ta e ciudad mas violento na mundo 


(Reuters) – Candelanan 
forestal mortal manera 
esun cu a destrui centro 
di Chile na comienso di 
februari y a mata por lo 
menos 133 persona ta bay 
ta mas probabel na medi- 
da cu mundo lo bira mas 
cayente y seco cu e cambio 
climatico, segun un estu- 
dio publica ayera. 


Candelanan tabata e desaster 
natural mas mortal na Chile 
for di teremoto na 2010. E 
bientonan fuerte y temper- 
aturanan halto a yuda ex- 
pande e candela na areanan 
cu mas poblacion cerca di 
ciudadnan como Viña del 
Mar y Valparaiso. Un rapport 
di World Weather Attribu- 
tion a analisa e aumento di 


condicionnan cu ta provoca e 
candelanan (temperatura, ve- 
locidad di biento y humedad 
atmosferico) segun loke a ser 
midi pa indice di biento cay- 
ente y seco (HDWI). E estu- 
dio a haya cu ni calentamento 
global ni fenomeno climatico 
di El Niño a haci impulso di 


e aumento reciente di HDWI 
durante e candelanan, ya cu 
e region costero di Chile ta 
birando mas friu mientras e 
temperaturanan ta kentando 
di paden. 


Pero esey ta bay cambia cu 
calentamento global, segun 


cientificonan a bisa. “Cam- 
bio climatico probablemente 
ta bay aumenta condicionnan 
meteorologico faborabel na 
candelanan den e costa di 
Chile central,” Joyce Kimu- 
tai, investigado di Instituto 
Grantham y coautor di e es- 
tudio a bisa. 


Segun Nacionnan Uni, e 
temperaturanan tin caminda 
pa aumenta te 2,9 grado Cel- 
sius e siglo aki, segun com- 
promisonan climatico actual. 


Investigadonan tambe a des- 
cubri cu e crecemento ur- 
bano y cambio di uso di tera 
tabata factornan importante 
y cu a hiba cu candelanan 
tabata asina mortal. Muricio 
Santos, di Centro Climatico 
di Cruz Cora y Media Luna 
Roja na Colombia a bisa cu 
expansion di plantacion di 
palonan di pino a destrui a 
barera di cortacandela natural 
durante decadanan, mientras 
cu areanan urbano ta invadi e 
boskenan. 


Chile ta bao riesgo cu candelanan forestal por ripiti 
debi na cambio climatico 


Ecuador ta aumenta impuesto ‘IVA’ pa financia e combatimento 


pa narcotrafico 


celebridad 
a12 


DIABIERNA 23 FEBRUARI 2024 


Wendy Williams a ser diagnostica cu e mesun forma di demencia cu 
Bruce Willis 


(AP) - Ex anfitrion di pro- 
grama Wendy Williams a 
ser diagnostica cu e me- 
sun tipo di demencia cu 
actor Bruce Willis, segun 
declaracion publica dia- 
huebs di parti di su du- 
nador di cuido. 


E declaracion a bisa cu e di- 
agnosos di e muhe di 59 aña 
ta di aphasia progresivo y de- 
mencia ‘frontotemporal’ cu 
“ya caba a presenta obstacu- 
lonan significante den bida 
di Wendy” y tin impactonan 
den comportacion y funcion 
cognitivo. “Wendy te ainda 
por haci hopi cos a su mes. 
Mas importante ta cu e ta 
mantene su sentido di hu- 
mor y ta ricibiendo e cuido 
cu e mester pa sigura cu e ta 
proteha y su necesidadnan 
ta atendi. Tambe e ta apre- 
cia e varios pensamentonan 


bon y bon deseonan cu ta ser 
manda den su direccion,” e 
declaracion a bisa, publica di 
parti di PR Newswire. Un 
representante nombra riba e 
publicacion, Jennifer Hanley, 
a referi preguntanan back na 
e declaracion ora cu Associ- 
ated Press a contacta su per- 
sona. 


E anuncio a bini un dia 
despues di un storia den Peo- 
ple Magazine unda familiar 
di Williams a papia tocante 
e naturalesa di su luchanan, 
prome cu e documentario 
cu lo lansa diasabra. “E hen- 
denan cu stim’e no por wak 
e,” People a bisa cu William 
su ruman Wanda a bisa. “Mi 
ta kere e pregunta mas gran- 
di ta; con nos a yega aki?” E 
famia a bisa cu un guardian 
legal cu corte a scoge ta e uni- 
co persona cu acceso ilimita y 


incondicional na Williams. 


E articulo a bisa cu e ekipo di 
e documentario di Lifetime, 
cual a cuminsa graba Wil- 
liams su regreso den 2022, a 
stop di graba den april 2023 
ora cu su manager Will Selby 
a bisa den grabacionnan pa e 
pelicula, el a drenta un facili- 
dad pa trata su problemanan 
cognitivo. Su yiu homber ta 
bisa den e documentario cu e 
dokternan a conecta su prob- 
lemanan cognitivo na uso di 
alcohol, People a reporta. Su 
famia a conta People cu nan 
no sa unda e ta ni tampoco 
por yam’e nan mes, pero e 
por yama nan. 


Association for Frontotem- 
poral Degeneration ta de- 
scribi FTD como un grupodi 
desorden den cerebro causa 
pa e degeneracion di e parti 


frontal y temporal di e cere- 
bro cu ta afecta comporta- 
mento, lenguahe y movecion. 
Aphasia por ta un di e sinto- 
manan di esaki. E asociacion 
ta describi e degeneracion aki 
como un “disminucion den 
funcionamento inevitabel,” 
cu un averahe di bida di 13 
aña despues cu e sintomanan 
cuminsa. 


E associacion tabata involu- 
cra den e revelacion di Willis 
su diagnostico den feburari di 
aña 2023, publicando un de- 
claracion di e actor su famia. 
No tin tratamento pa detene 
ni baha e velocidad di e male- 
sa pero si tin intervencion pa 
yuda maneha e sintomanan. 


Williams a genera fama par- 
cialmente pa su manera di 
biba y mira bida, cual ta inclui 
comparti detayenan personal 
di su salud, cirugia plastico y 
adiccion na cocaina, e suheto 
di su memoir di aña 2003 
“Wendy’s Got The Heat.” 


Un punto princial di “The 
Wendy Williams Show,” cual 
a competi cu Ellen DeGe- 
neres su show pa audiencia, 
tabata su frase iconico “How 
you doin?” El a transiciona 
na television despues di un 
carera exitoso como locutor 
di radio, conoci pa su opin- 
ionnan tocante farandula y 
un entrevista na aña 2003 cu 
Whitney Houston. 


Den aña 2022, Williams su 
show a caba a causa di su 
problemanan andando den 
e tempo aki di salud. Sherri 
Shepherd, ken a tuma luga di 
Williams como anfitrion in- 
vita, a ricibi su propio show. 


Williams a bisa den aña 2018 
cu el a ser diagnostica añan- 
an anterior cu e malesa di 
Graves, cual ta causa e so- 
breproduccion di e hormona 
thyroid y por causa un gran 
cantidad di sintoma cu ta 
afecta salud en general. 

Rapper Kodak Black libera for di prizon despues cu a retira acusacion 
di posesion di droga 


(AP) - Rapper di South 
Florida Kodak Black a ser 
libera di prizon diaranson 
despues cu un hues federal 
a sentencia su persona na 
detencion pa motibo cu 
el a viola e condicionnan 
di su libertad, via un caso 
di trafico di droga di aña 
2022 cu ta permanece an- 
dando. 


Hues di Districto Mericano 
jose E. Martinez na Miami a 
dicta sentencia casi 2 siman 
despues cu a retira un acusa- 
cion di posesion di droga na 
Broward County, segun e 
recordnan di corte. Broward 
County Circuit su hues Bar- 
bara Duffy a declara anteri- 
ormente e luna aki cu fiscal- 


nan no por negna e hecho cu 
e rapper, ken su nomber di 
berdad ta Bill Kapri, tabatin 
un receta pa pildonan di oxy- 
codone for di botica. 


Polis a aresta Kapri den de- 
cember despues di a haya 
su persona drumi tras stuur 
cu puiro blanco rond di su 
boca, oficialnan a reporta. 
Aunke autoridadnan a bisa 
cu e puiro inicialmente a test 
positivo pa cocaina, un test di 
laboratorio despues a revela 
cu e ta oxycodone, pa cual 
Kapri a obtene receta den juli 
di aña 2022. 


E aresto tabata un violacion 
di su libertad condicional for 
di un caso cu no ta relaciona, 


cual a causa cu el a ser deteni 
na Miami pa dos luna. 


Kapri a keda arestad en aña 
2022 bao acusacion di trafico 
di oxycodone y posesion di 
un substancia controla sin 
un receta. El a ser libera bao 
fiansa cu testnan di droga 
regular como condicion di su 
libertad. Kapri tambe a ricibi 
ordo di drenta rehabilitacion 
di droga pa 30 dia comienso 
di aña pasa despues di no a 
cumpli cu un test di droga 
den februari y test positivo pa 
fentanyl varios dia despues, 
segun recordnan di corte. 
Despues juni ultimo, a de- 
clara un peticion pa su aresto 
despues cu autoridadnan a 
bisa cu e no a presenta pa un 


Sr. Bruno Justiniano “Brenchie” Arends y Sr. Angel Botta honra den 
Plaza Comercio 


Diamars ultimo den pres- 
encia di S.E. Gobernador 
Alfonso Boekhoudt, co- 
leganan minister y par- 
lamentarionan, famia y 
demas 
conocidonan 
di 
e honradonan, Minister 
Geoffrey Wever a tene 
un acto ceremonial unda 
a desvela oficialmente e 
plaza nobo na e crusada 
di Wilhelminastraat y Co- 
lumbusstraat. 


A pesar di enfrenta desafion- 
an infrastructural inespera, 
a logra finalisa exitosamente 
Fase 1 di e plan di revitali- 
sacion, cu segun Minister 
Wever, “ta priminti un fu- 


turo briyante pa Wilhelmin- 
astraat y su area cercano”. A 
indica cu pronto lo inicia cu 
Fase 2 cu lo expande riba me- 
horacionnan na iluminacion, 
parkeo y accesibilidad den e 
area. 


Parti di vision di Minister 
Wever ta pa revitalisa e centro 
di ciudad y inyecta bida nobo 
den e nucleo di Oranjestad. 
Gobierno tin e rol pa facilita 
comercio, pa apoya e com- 
erciantenan cu curashi y nan 
metanan comercial pa asina 
sigura cu nan tin un fundeshi 
solido pa prospera. “Mester 
diversifica y enrikece e ex- 
periencia di tur cu ta bishita 


e centro di ciudad”, segun e 
mandatario. Plaza Comercio 
ta contribui asina na e ambi- 
cion pa posiciona Oranjestad 
como e Capital Culinario di 
Caribe. 


Highlight di e evento tabata 
e anuncio di un concepto 
innovador destina pa dina- 
misa e area cu un enfoke riba 
gastronomia, arte, y musica. 
Despues di un proceso di 
nombramento, dos nomber 


a destaca. Mirando cu tur dos 
nominado tabata digno di 
reconocemento, Conseho di 
Minister a bay di acuerdo pa 
reconoce tur dos persona pa 
nan aporte na desaroyo di nos 
centro di ciudad, nombrando 
e plaza nobo Plaza Comercio. 
A brinda un homenahe na e 
dos personanan aki, esta Sr. 
Bruno Justiniano “Brenchie” 
Arends, y Sr. Angel Botta, 
kende nan contribucionnan 
a yuda forma e identidad cul- 


tural y comercial di Oranjes- 
tad. 


Minister Wever a gradici tur 
esnan cu a contribui pa por a 
realisa Fase 1, incluyendo ing. 
Raffy Kock pa su diseño arki- 
tectonico di e proyecto, como 
tambe na Sr. Carlos Profet di 
Inarch, Xena Profet di Pro- 
fecy Collective, y Metabolic 
Foundation pa nan contri- 
bucionnan valioso tras di e 
proyecto. 

Accidente entre 3 auto cu basta daño material na Sabana Grandi 


Diaranson mainta a dren- 
ta informe di un accidente 
na Sabana Grandi, mesora 
a dirigi un patruya na e si- 


tio. 
Na yegada di e patruya a bin 
compronde cu aki ta trata di 
un accidente cu basta daño 


material entre 3 auto, unda 
e Ford Explorer biniendo for 
di nort sin para a bay dal riba 
un Pick-up biniendo for di 


pabao mande bay dal un Kia 
Sonet para dilanti cas cla pa 
subi caminda djey e pick-up 
a bay dal y kibra e cura di cas. 


Aunke e impacto tabata hopi 
fuerte y cu hopi daño toch 
afortunadamente 
ningun 
hende a resulta herida. 


Chauffeur di pick-up cu no 
a regula su velocidad a dal 
tras di un Kia Picanto 


Diaranson mainta a dren- 
ta informe di un acciden- 
te na e rotonde Paradera, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata 


di un accidente unda cu e 
chauffeur di un pick-up no a 
regula su velocidad ni a man- 
tene distancia a bay dal tras 
di un Kia Picanto. Afortu- 
nadamente ningun hende a 
resulta herida. 


Chauffeur no a regula su velocidad ni mantene distancia y bay dal tras 
di un auto na Shiribana 


Diaranson mainta a dren- 
ta informe di un acci- 
dente dilanti Subway na 
Shiribana, mesora a dirigi 
un patruya na e sitio. 


Na yegada di e patruya a bin 
compronde cu e chauffeur 
di e Hyundai Sonata no a re- 
gula su velocidad ni a man- 
tene distancia a bya dal tras 
di e auto su dilanti. Aunke e 
impacto tabata fuerte cu hopi 
daño toch afortunadamente 
ningun hende a resulta her- 
ida. 


Desconocidonan a laga un bicicleta den cura di cas 


Diaranson mainta a dren- 
ta informe di cu un doño 
di cas a haya un bicicleta 
poni den su cura di cas 
na Caya Frere Fredericus, 
mesora a dirigi un pa- 
truya na e sitio. 


Na yegada di e patruya a bin 
compronde cu e habitante a 
lanta mainta y a haya e bici- 
cleta den su cura di cas y e 
no ta ningun di esnan cu ta 
biba na e cas. Polis a bay cu 
e bicicleta y pone disponibel 
pa su doño. 

(AP) - Polis Chines ta 
investigando 
un 
dump 
sumamente inusual on- 
line di documentonan for 
di un contratista priva di 
siguridad relaciona cu e 
nacion su agencia top y 
otro partinan di su gobi- 
erno, un dump cu ta cata- 
loga e actividad aparente 
di hacking y hermentnan 
usa pa spionahe riba ciu- 
dadanonan Chines y stra- 
nheronan. 


Entre e victimanan di e her- 
mentnan cu e compania im- 
pacta, I-Soon, a provee taba- 
tin etnicidadanan den parti di 
China cu a mira protestanan 
anti-gobierno 
significante, 
manera Hong Kong of e re- 
gion grandemente Musul- 
man di Xinjiang na China. 


E dump aki di gran cantidad 
di documento siman pasa y 
investigacion cu a tuma luga 
despues di esaki a keda con- 
firma pa dos empleado di 
I-Soon, conoci como Anx- 
un den Mandarin, cual tin 
conexion na e Ministerio di 


Siguridad Publico. E dump 
aki, cual ta analistanan ta con- 
sidera sumamente significan- 
te aunke e nota revela ningun 
herment potente of nobo, ta 
inclui centenares di pagina 
di contractnan, presentacion 
di marketing, manual di pro- 
ducto y lista di empleadonan 


y clientenan. 


Nan ta revela, den detaye, e 
metodonan usa pa autoridad- 
nan Chines pa spionahe riba 
personanan 
den 
exterior, 
hack otro nacionnan y pro- 
move narativa pro-Beijing 
riba rednan social. E docu- 


mentonan ta mustra cu I- 
Soon a hack rednan den Asia 
central y sur-este ademas di 
Hong Kong y e isla autono- 
mo di Taiwan, cual Beijing ta 
reclama como su teritorio. 


E hermentna ndi hacking 
usa pa e agentenan di esta- 


do Chines pa desenmascara 
usuarionan di rednan social 
manera X, ta drenta den e e- 
mail y ta sconde e actividad di 
e agentenan. Tambe describi 
tin dispositivonan cu ta mus- 
tra ta baterianan cu por ser 
usa pa compromete rednan 
di Wi-Fi. Tanto I-Soon como 
polis Chines ta investigando 
con e leak aki a tuma luga. 
Un empleado di e compania 
a organisa un reunion diaran- 
son tocante e leak y nan a 
ser bisa cu esaki no lo afecta 
operacion y pa “sigui traha 
manera normal.” 


Associated Press no ta nom- 
brando e empleadonan, ken- 
denan a provee nan nomber 
y fam bao custumber Chines, 
a causa di preocupacion cu 
lo por tin consecuencia, ven- 
gansa of retribucion den con- 
tra di e empleadonan aki si 
revela nan identidad. 


E fuente di e leak te ainda no 
ta conoci. E Ministerio di Ex- 
terior Chines no a responde 
inmediatamente na e peti- 
cionnan pa duna comentario. 


Minister di Turismo y 
Salud Publico sr. Dangui 
Oduber durante un con- 
ferencia di prensa a firma 
un acuerdo cu Fundacion 
Parke 
Nacional 
Aruba 
(FPNA) pa yuda funda un 
estudio pa conservacion 
y mantencion di western 
wetlands 
miho 
conoci 
como “Bubali Plas”. 


Minister 
Dangui 
Oduber 
ta anuncia un comienso di 
un bunita partnership entre 
ministerio di turismo, min- 
isterio di naturalesa, Fun- 
dacion Parke Arikok Aruba 
(FPNA) y Tourism Product 


Enhancement Fund (TPEF) 
cu lo financia e estudio aki. 


Algun tempo pasa FPNA a 
haci un presentacion na e 
ministerionan di turismo y 
di naturalesa, como tambe 
na board di TPEF caminda 
a presenta un masterplan pa 
future, pa proteha e arean- 
an di nos sistema ecologico 
unda diferente parha, insec- 
to y animalitosnan ta biba. 
Dr. Lawrence Jones-Walters 
duna un bunita presentacion 
di e tema “Nature inclusive 
transitions corporate strategy 
and accounts” unda a toca 
hopi punto informativo di 


areanan protehi na Aruba y 
cual ta e bestianan popular cu 
ta biba den esakinan. Minis- 
ter Dangui Oduber tambe 
a menciona tocante e visitor 
center unda cu turista y local 
por bin disfruta di e natura- 
lesa. Alaves, esaki lo crea un 
turismo nobo pa Aruba, cu lo 
enfoca ariba un “niche mar- 
ket” cu ta eco-turismo y sigur 
eta algo cu nos lo sigui traha 
ariba dje hunto cu e partner- 
nan. 


Director di FPNA, sr. Tyson 
Lopez, tambe a hiba palabra 
na e conferencia di prensa y 
a laga e siguiente mensahe pa 
pueblo di Aruba. 


“Fundacion Parke Nacional 
Aruba como un organisacion 
di conservacion di naturalesa 
ta contento di por a firma un 
colaboracion cu TPEF pa 
asina cuminsa cu e Western 
Wetlands Baseline Assess- 
ment cu lo wordo ehecuta 
door di Wageningen Uni- 
versity & Research”, Tyson 


Lopez, CEO di Fundacion 
Parke Nacional Aruba ta co- 
menta. “E assessment aki 
ta hunga un rol crucial den 
e determinacion di e balor 
di naturalesa den e Western 
Wetlands y tambe lo produci 
resultadonan importante cu 
lo duna conseho concreto di 
con pa conserva e areanan aki 
y alavez lo yuda cu conseho 
di con pa crea experiencianan 
sostenibel y transformacio- 
nal den naturalesa pa bishi- 
tantenan specificamente na 
Saliña Bubali”. 


Pa finalisa, Minister Dangui 
Oduber kier yama danki na 
su colega Minister Arends 
pa e bon synergia y coopera- 
cion pa e proyecto aki. Min- 
ister Oduber ta percurando 
pa un maneho di un tur- 
ismo sostenibel caminda tin 
un balansa entre desaroyo y 
naturalesa. No por keda sin 
gradici tambe team di Funda- 
cion Parke Nacional Aruba, 
board di TPEF, Dr. Lawrence 
Jones-Walters y tur otro per- 
sona cu ta y lo sigui traha 
ariba e proyecto aki. 


Un dump online di documentonan di hacking Chines ta ofrece un bista 
poco comun tocante spionahe di estado 


Gobierno di Aruba a firma acuerdo cu Parke Nacional Aruba pa yuda 
funda un estudio pa conservacion y mantencion di western wetlands 
tambe pa explora e posibilidadnan pa construi un visitor center 

Training di Trefbal pa Weganan Interinsular: 
Aruba ta preparando pa bataya! 


E dos scolnan di Aruba cu 
a clasifica pa e Weganan 
Interinsular, preparando 
intensamente pa por duna 
nan mihor durante di e 
competencianan otro si- 
man di Trefbal. 


E scolnan di Colegio San 
Hose y Colegio Felipe B. 
Tromp ta manda nan miho 
atletanan pa e bataya. Bou 
e guia di Jean Pierre Casta- 
ño, Joanne Angela Croes, 
Giancarlo Carpiles y Carina 
Tromp, e ekiponan lo pone 
tur nan energia durante cada 
wega pa asina sigura nan exito 
riba e tereno. 


Di 29 di Februari te cu 2 di 


maart, e dos scolnan aki lo 
enfrenta nan contrincantenan 
di Bonaire y Curaçao y ta pri- 
minti di bay pone tur nan es- 


fuerso den cada wega pa asina 
lanta e bandera di Aruba cu 
orguyo. 
Trefbal no ta solamente un 


deporte, IBiSA ta trahando 
duro cu e ekiponan pa nan ta 
bon prepara pa e encuentro- 
nan. Nos ta wak dilanti pa e 


grandioso reto cu nos ta en- 
frenta, y nos ta sigura cu e dos 
teamnan local ta duna di nan 
tur riba tereno. 


Campeon Olimpico Gabby douglas ta sali for di e prome encuentro den 
8 aña despues di test positivo pa COVID 


(AP)—E regreso di Gabby 
Douglas pa competi lo 
mester warda. E campeon 
Olimpico na 2012 a sali for 
di e Winter Cup na Lou- 
isville, Kentucky, Merca, 
despues di publica riba 
red social cu el a test posi- 
tivo pa COVID-19. 


E atleta di 28 aña tabata pla- 
nia pa competi den tres di e 
cuatro evento na e Winter 
Cup, su prome encuentro 
desde e 2016 Olimpico, ora 


el a yuda e Mericanonan gana 
oro. Douglas, ken ta train na 
Texas, a publica riba Insta- 
gram cu e tabata “devasta” pa 
e desaroyo pero a priminti cu 
e lo regreso pronto. 


E Weganan di Winter Cup 
ta e prome evento deportivo 
importante pa gymnastanan 
Mericano cu ta sperando pa 
cualifica pa e ekipo Olim- 
pico pa zomer. Mientras cu 
Douglas ta keda afo, campe- 
on Olimpico actual, Suni 


Lee, lo competi riba bara 
y baranan desigual. E en- 
cuentro ta su prome desde e 
campeonatonan Mericano na 
2013. E atleta di 20 aña tabata 
sufriendo di problemanan di 
salud pa un gran parti di e aña 
cual a limita su training. 


Otro competidonan na Lou- 
isville lo inclui ex-campeon 
di NCAA Trinity Thomas y 
dos-biaha medayista oro di 
campeonato mundial, Sky 
Blakely. 


Dr. Robin di Pietro ta elabora riba estudio Sport and Event Management 


Durante Conferencia di 
Prensa di Gobierno di 
Aruba, dr. Robin di Pietro, 
kende ta profesor di Uni- 
versity of South Carolina 
(USC) a elabora di e es- 
tudio di Sport and Event 
Management. E iniciativa 
ta un colaboracion entre 
University of South Caro- 
lina (USC) y Universidad 
di Aruba (UA) Facultad di 
Hospitalidad y Turismo a 
peticion di Gobierno di 
Aruba den vision di Min- 
ister Endy Croes. 


E personanan cu completa e 
estudio aki lo ricibi un certi- 
ficado y lo por yuda e federa- 
cionnan deportivo organisa 
diferente proyecto di turismo 
deportivo (sport tourism) aki 
na Aruba. E meta ta pa provee 
conocemento mas amplio y 
specifico di deporte y evento 
como negoshi. E programa di 
Sport Management di USC 


ta number 1 na Merca. Lo 
trata cinco modulo den e 
programa cual ta: 


1. Managing Part-Time Vol- 
unteers 
and 
Employees 
(maneho di boluntario - y 
empleadonan “part-time”). 
2. The Business of Sport 
(Management and Organiza- 
tion) / e negoshi di deporte 


(maneho y organisacion). 
3. Introduction to Event and 
Venue Management (mane- 
ho di facilidad y evento). 
4. Sport and Event Market- 
ing (mercadeo di deporte y 
evento). 
5. The Finance of Sport 
Event Management (maneho 
di financiamento di deporte y 
evento). 


E principio y practica cu lo 
cubri den e sesionnan lo eki- 
pa e participantenan cu e her- 
ment necesario pa planea, or- 
ganisa, mercadea, crea fondo 
y opera evento deportivo na 
Aruba. E profesornan di USC 
tin amplio conocemento aca- 
demico y experencia practico 
cu lo duna e participantenan 
un “roadmap” pa planea, im- 


plementa y evalua eventonan 
exitosamente. Dr. di Pietro 
a expresa di ta orguyoso y a 
gradici Minister Endy Croes 
pa su vision y e oportunidad. 
Por ultimo, Sra. Jo-Anne 
Croes a expresa cu e ta suma- 
mente orguyoso y honra cu e 
colaboracion aki cu ta existi 
pa diescinco aña caba entre 
University of South Carolina 
y Universidad di Aruba. Tam- 
be, Sra. Croes a indica cu tin 
hopi federacion cu tin e gana 
y pasion pa organisa eventon- 
an internacional, pero no tin 
e conocemento. Universidad 
di Aruba ta sumamente entu- 
siasma cu e iniciativa aki y ta 
spera di bolbe ripiti e proyec- 
to aki den futuro. Mirando e 
acogida inicial di e noticia lo 
evalua despues di e proyecto 
piloto aki, si por ripiti of esta- 
blece e programa como parti 
di e curiculo na Universidad 
di Aruba. 


A18 deporte 
DIABIERNA 23 FEBRUARI 2024 
Argentina lo hunga weganan di exhibicion contra El Salvador y Nigeria 
na Merca pa reemplasa tour na China 


AP) - Argentina a plania 
weganan contra El Sal- 
vador y Nigeria na Merca 
proximo luna como parti 
di preparacion pa Copa 
America, 
reemplasando 
e tour na China cu a ser 
cancela despues di Lio- 
nel Messi no a hunga na 
e wega di Inter Miami na 
hong Kong. 


Argentina lo hunga contra El 
Salvador dia 22 di maart na 
Philadelphia Lincoln Field y 
Nigeria 4 dia despues na Los 
Angeles Memorial Coliseum, 
segun Argentina Football As- 
sociation a bisa diahuebs. 
Messi, Argentina su capitan, 
ta hopi probabel di ta cu e 
campeonnan di Copa Mun- 
dial y no participa na Miami 
su wega New york Red Bulls 
dia 23 di maart. 


E campeon mundial Argen- 
tina tabatin den plan hunga 


contra Nigeria na Hangzhou 
y Ivory Coast na Beijing du- 
rante un tour di China cu 
lo dura for di maart 18 pa 
26. Messi a bisa prome cu 
Mami su wega amistoso con- 
tra ekipo local na hong Kong 
dia 4 di februari cu e tabata 
sufriendo di un herida na e 
momento ey y no lo participa 
den e wega. Su ausencia den 
e wega aki a causa rabia den e 
espectadornan y fanaticonan. 
El a hunga 3 dia despues na 
tokyo den un wega contra 
Vissel Kobe. 


Argentina, e campeon no sol- 
amente mundial pero tambe 
Sur Americano, lo hunga den 
e apertura di Copa America 
contra Canada of Trinidad & 
Tobago dia 20 di juni na At- 
lanta, 5 dia despues contra 
Chile na East Rutherford, 
New jersey y despues contra 
Peru dia 29 di juni na Miami 
Gardens, Florida. 


Futbolista Dani Alves declara culpabel di violacion y condena na 4 
aña den prizon 


(AP) - Dani Alves, un di 
e hungadornan di futbol 
mas exitoso di su genera- 
cion, a ser declara culpabel 
di violacion di un muhe na 
un club nocturno di Bar- 
celona y a ser condena na 
4 aña y 6 luna den prizon 
riba diahuebs. 


E ex hungado di Brazil y Bar- 
celona a ser condena na Spa- 
ña bao un ley di libertad sex- 
ual nobo cu ta enfatisa e falta 
di consentimento di e victima 
como clave pa determina cri- 
mennan sexual. Un panel di 
3 hues na Corte Provincial 
di Barcelona a condena e 


homber di 40 aña di agresion 
sexual pa e incidente cu a 
tuma luga dia 31 di december 
den aña 2022. Corte a ordena 
Alves paga 162,000 euro den 
compensacion na e victima, a 
prohibi su persona di acerca e 
victima su cas of luga di tra- 
bao y for di comunica cu su 
persona pa por lo menos 9 
aña. “Te ainda mi ta kere den 
e inocencia di Mr. Alves,” 
Ines Guardiola, Abogado di 
Alves a declara. “Mi mester 
studia e sentencia, pero mi 
por bisa cu claramente nos lo 
apela esaki.” Guardiola a bisa 
cu Alves tabata “calma” ora 
cu el a tende e veredicto den 


corte. Di otro banda, “nos 
ta satisfecho,” ta loke David 
Saenz, miembro di e victima 
su ekipo legal a declara, agre- 
gando cu “pa motibo cu e ve- 
redicto aki ta reconoce loke 
semper nos tabata sa, cu e 
victima a bisa berdad y cu el 
a sufri.” 


E victima su abogado, Ester 
Garcia, a bisa riba diaranson 
cu su persona y su cliente no 
lo ta presente pa veredicto. 


E victima a testigua cu Alves 
a abusa sexualmente di su 
persona den un baño na club 
nocturno di Barcelona dia 31 


di december 2022. Corte a 
considera cu a comproba cu 
e victima no a duna su con- 
sentimento pa relacion sexual 
y cu tin evidencia, ademas 
di su testimonio, cu el a ser 
viola. Alves a nenga durante e 
huicio di 3 dia e luna aki cu 
el a abusa sexualmente di e 
muhe, testiguando den corte 
cu e “no ta e tipo di homber 
ey.” 


Fiscalnan di estado a busca un 
sentencia di 9 aña den prizon 
pa Alves mientras cu e abo- 
gado representando e victima 
tabata kier 12 aña. Su defensa 
a pidi pa retira e acusacionnan 


y si e ser declara culpabel, un 
sentencia di 1 aña ademas di 
50,000 euro di compensacion 
pa e victima. E sentencia di 4 
aña y 6 luna ta cerca di e sen- 
tencia mas abao pa un con- 
dena di violacion, cual ora cu 
e violacion a tuma luga tabata 
castigabel cu 4 pa 12 aña bao 
ley Spaño. Esaki a keda modi- 
fica na 6 pa 12 aña. Corte den 
su sentencia a bisa cu tabatin 
consideracion faborabel pa 
Alves pa motibo cu “prome 
cu e huicio el a paga corte 
150,000 euro pa duna e vic- 
tima sin cu tin ningun condi- 
cion mara na esaki.” 

Resultado Sorteo 
22 februari 2024 


Cadena Alexander Lottery ta presenta resultado di weganan di suerte 


merdia 




0655 


X2 


4432 


Sorteo # 4189 


Sorteo # 1063 


Aries 


X2 


805 


Sorteo # 4189 


Sorteo # 2245 


1748 


7599 


Sorteo # 4189 


FP 


9149 
6727 


Letter 


0 
0 
0 


0 


0 
7 


132 


0 
0 
0 
0 
0 



8 



01-06-07-16-23 


9045 


Joker 


8863 
475.000,- 


x Jackpot 
x Match 4+ 


Proximo Jackpot 


FP 


571 


x Jackpot 


Sorteo # 8177 
Sorteo # 


Sorteo # 1926 


5957 


2459 


Sorteo # 7221 


x Jackpot 


x Match 4 
x Afl. 12,00 


X2 


3026 


Sorteo # 5980 


Sorteo # 910 


x Afl. 500,00 


x Afl.15,00 
x Afl 50.00 


Leo 


Mega Ball 


Proximo Jackpot 


600.000,- 


x match 4 


Sorteo # 


Sorteo # 


x Afl 8,00 


x Match 4 
0128 


X3 


Proximo Jackpot 


51.000,- 


Sorteo # 6395 


Afl. 850.000,- 


anochi 


diario 
Korsou 
super4 
flamingo 


0185 
0897 
0817 
7500 
5386 
3569 
super5 
9307 
0168 
9158 
77091 
1937 


Open Dag na Colegio Arubano 


Den fin di siman diasabra, 
24 di februari, Colegio 
Arubano lo tene un ‘open 
dag’. Di 10.00 te 13.00 e 
portanan lo ta habri pa 
tur hende cu kier cera 
conoci cu scol. Esaki ta 
interesante pa muchanan 
cu ainda no ta bin Cole- 
gio Arubano, pero cu den 
futuro lo kier bin e scol. 
Naturalmente, mayornan 
tambe ta bonbini. 


E ‘open dag’ ta particular- 
mente pa tur mucha cu ta den 
klas 6 di scol basico, alum- 
nonan cu ta den CB1 di mavo 
y cu otro aña por bay CB2 di 
havo/vwo, alumnonan cu ta 
den CB2 havo/vwo y otro aña 
ta bay havo 3 of vwo 3 y pa 
tur alumno di examenklas di 
mavo y kier sigui nan carera 
escolar na Colegio Arubano 


den havo 4 of vwo 5. 


Banda di e materianan lo 
mustra durante e ‘open dag’ 
actividadnan extra escolar. Lo 
tin diferente presentacion y 
un show di baile. Tambe lo 
tin oportunidad pa haci pre- 
gunta tocante tur cos relacio- 


na cu scol. Ta priminti di bira 
un dia emocionante. 


Pa mas informacion, tuma 
contacto cu Sr. Tim Croes, 
rector di Colegio Arubano 
via e-mail: tim.croes@cole- 
gioarubano.aw. 


Comision Promove Cultura 
ta habri inscripcion pa 
participa den Festival Un 
Canto pa Aruba su Himno 
y Bandera Infantil Hubenil 
2024 


Den nomber di Comision 
Promove Cultura nos ta 
anuncia cu un pabien na 
SMAC pa un tremendo 
temporada di Carnaval 
70. Awor cu esaki ta tras 
di lomba nos por oficial 
cuminsa cu e celebracion 
di 
nos 
himno 
y 
nos 
bandera. 


Comision Promove Cultura 
ta anuncia cu Festival Un 
Canto pa Aruba su Himno 
y Bandera Infantil Hubenil 
2024 ta tuma luga diasabra 
2 di maart 2024! Festival 
su 
inscripcion 
ta 
cera 
diadomingo 25 di februari 
2024, y trekmento di lot ta 
tuma luga 27 di februari 2024 
pa 3:30 PM. 


Nos 
ta 
anticipando 
un 
participacion di 10 agrupacion 
musical y 30 participante pa e 
di 21 edicion e biaha aki. Tin 
4 diferente categoria, cu ta 
4-6 aña, 7-9 aña, 10-12 aña, 
y 13-17 aña! E festival ta pa 
tur mucha y hoben. Festival 
ta consisti di diferente ritmo 
cu un mucha/hoben por 
participa cune, e ritmonan ta 
esunnan tipico, cu ta; Wals, 
Tumba, 
Mazurka, 
Polka, 


Marcha, 
Tambu, 
Danza, 
Bolero, Mambo Arubiano 
y Calypso. Inscripcion ta 
digital y esaki ta sosode via 
nos pagina di Facebook: 
Comision Promove Cultura 
via un link of por tuma 
contacto cu nos riba nos 
Instagram of Facebook. 


Por inscribi solo, duo of trio 
manera cu a yega di participa 
den pasado y gana of cay 
den finalistanan. Comision 
Promove Cultura ta recorda 
tur mayor, lider di banda, 
coach, 
mucha/hoben 
pa 
tuma tempo pa ensaya y pa 
asina subi riba escenario y 
duna tur cu tin. Danki na 
tur compositor, areglista, y 
tur musico cu ta laga nos 
muchanan y hobennan briya 
riba escenario. 


Pa mas informacion por tuma 
contacto 
cu 
miembronan 
di Comision riba Whatsapp 
na Norely Marchena +297 
660-1377 / Thiara Blanco 
+297 564-8114 / Lysha Janga 
+297 741-4545 / Aaron 
Arenas +31 6 39 80 55 88 of 
comisionpromovecultura@ 
gmail.com. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


Exprodesk ta invita nos comerciantenan pa 
participa na e proyecto ‘Arubaverse 2.0’ na 
San Nicolas 


Departamento di Asun- 
tonan Economico, Comer- 
cio y Industria y su unidad 
Exprodesk, segun maneho 
economico di Minister di 
Economia, Comunicacion 
y 
Desaroyo 
Sostenibel, 
Sr. Geoffrey Wever, ta or- 
ganisa den colaboracion 
cu Full Stack Vision FND 
e proyecto ‘Arubaverse 2.0’ 
na San Nicolas. 


E proyecto lo tin varios tayer/ 
meetups mensualmente y 
lo termina na maart 2024. 
E siguiente meet up na San 
Nicolas pa aña 2024, lo tuma 
luga diaranson 28 di februari 
na The Hub at San Nicolas 
(B. v/d Veen Zeppenfeld- 
straat 70-72), di 6:30pm pa 
8:00pm. Participacion ta gra- 
tis y e idioma lo ta papiamen- 
to y Ingles. Pa por participa 
mester registra na: https://bit. 
ly/arubaverse. 


Proyecto ‘Arubaverse 2.0’ 
E proyecto ‘Arubaverse 2.0’ 
ta consisti di diferente tayer- 
nan cu e meta pa informa 
tur participante riba e ul- 
timo avancenan tecnologico 
manera ‘blockchain’; e futuro 
di e pagonan digital; bienes 
digital/NFT, 
Inteligencia 
Artificial y mucho mas! Pa e 
motibo aki, nos kier a invita 
tur entrepreneur y comer- 
ciante local pa un tayer exclu- 
sivo tocante ‘Don’t Make me 


Think: How UX Design and 
AI tools will shape the future 
of business’, cu IR. Marlon 
Kock lo presenta. Durante 
henter e proyecto ta pidi tur 
participante pa bin cu nan 
laptop pa asina experiencia pa 
nan mes den un forma prac- 
tico con pa aplica inmediata- 
mente tur loke nan a siña. 


Tayer 
‘‘Don’t 
Make 
me 
Think: How UX Design and 
AI tools will shape the future 
of business’ 
E tayer aki ta diseña pa tur 
persona cu ta interesa den 
mehora su comprendemento 
di strategianan innovativo cu 
ta rendabel y di e mundo din- 
amico di Inteligencia Artifi- 
cial. Den e tayer aki lo trata e 
siguiente topiconan: 
•	 
Discuss	 two	 things	 
Top Performing companies 
do well; 
•	 
Do	 you	 need	 bet- 


ter UX, Automation or AI 
tools?; 
•	 
Key	 lessons	 in	 UX	 
design; 
•	 
The	role	of	AI	tools	 
in companies; 
•	 
How	 can	 you	 start	 
using AI Today?; 
•	 
Building	 Time	 Ma- 
chines; 
•	 
What	will	this	future	 
ask of you?; 
•	 
Going	where	no	hu- 
mans can go. A future out- 
look on AI; 
•	 
Q&A	 Session:	 Un	 
sesion interactivo unda bo 
por haci preguntanan directa- 
mente na nos profesional ex- 
perencia. 


Pa mas informacion over di 
e proyecto ‘Arubaverse 2.0’, 
por tuma contacto cu Sra. 
Sharon Meijer via: s.meijer@ 
deaci.aw 


Pronostico di tempo 


Tempo: 
Awe tardi y awe nochi: parcialmente nubla y seco 
Den marduga y 
mañan: parcialmente nubla cu un awasero pasahero 


Temperatura maximo 31 grado Celsius 
Temperatura minimo 24 grado Celsius 


Indice di calor 
(heat index) den y rond 
di oranan di merdia: 32 pa 37 grado Celsius 
UV index: 10 
Bahada di solo : 6:47 pm 
Subida di solo : 6:58 am. 


Biento: 
Zwak te modera for di direccion noordoost te oost-noordoost; 
Forsa 2 te 4 (07 te 30 km/ora, 4 te 16 nudo). 


Situacion general di tempo pa proximo 24 ora: 
Un disturbio den parti central di Caribe ta alehando for di region local pero a trece un au- 
mento leve den humedad den nivelnan mas abou di atmosfera. Esaki por induci un awasero 
pasahero durante proximo 24 ora. 


Condicionnan maritimo/ estado di lama: 
Na partinan protegi di costa: keto, rond di 1 pia. 
Na partinan zuid: trankil te modera, entre 2 pa 3 pia. 
Na partinan oost te noordwest di costa: modera cu olanan di 3 pa 4 pia. 


OBITUARIO A21 


DIABIERNA 23 FEBRUARI 2024 


Cu inmensa tristeza ta participa fayecimento di : 


Sr. Francisco (Chico) Thiel 


Condolencia ta bay na su yiu Sr. Edwin Thiel y demas famia. 


Johny y Glenda Chemaly, nan yiunan Michelle, John Jr. y Melissa 


Ta extende palabranan di profundo pesame. 


Cu Sr. Chico haya sosiego eterno 


Señor ta mi wardador, mi’n tin falta di nada. 
Den cunucu di yerba berde E ta ponemi sosega. E ta hibami 
na awa trankil. Pa mi bolbe haña forsa”. 
Cu dolor na nos curason, nos ta participa fayecimento na 
Hulanda di nos ser stima, 


Sr. Francisco 
(Chico) Thiel 


na edad di 92 aña. 


Acto di cremacion a tuma lugar 
na Hulanda dia 14 di februari 2024 
den seno familia. 


Su Sra. Martina Tromp 
Su yiunan: 
Edwin Thiel y famia 
Swinda Thiel na Hulanda 
Francis Thiel y famia na Hulanda 
Mervin Thiel y famia 
Liseth Thiel y famia na Hulanda 
Su nieto y nietanan, bisanieto y bisanietanan 
Su Rumannan: 
+Carmen Falconi-Thiel y famia 
+Bernardino “Didi” Thiel y famia 
+Juanita “Chichi” Werleman –Thiel y famia 
+Lucianita “Nini” Arends –Thiel y famia 
+Rufina “Ina” Erasmus –Thiel y famia 
+Theofilo “Theofi” Thiel y famia 
Josefa “Chefa” Erasmus – Thiel y famia 
Rogelio “Rodger” Thiel y famia 
+Fabian Thiel y famia 
+Domenico “Shonco” Thiel y famia 


Demas famianan: Thiel, Tromp, Vos, Weyman, Irausquin, 
Boekhoudt, Falconi, Werleman, Arends, Erasmus, Ruiz, 
Hernandez, Diaz, Kelly, Vrolijk y demas famia y amistad- 
nan cu ta mucho hopi pa menciona. 


Nos disculpa si den nos tristeza nos por a lubida un of otro 
famia, amigo y conocirnan. 


Ta invita pa un Santo Sacrificio di misa pa descanso di su 
alma dia 23 di februari 2024. Ora 7 or pm na Misa Santa 
Filomena na Paradera. 


Boso presencia ta altamente aprecia. 
Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 


Sr. John A. Croes 
Mihor conoci como “John Pizza” 
*19-08-1955 - †22-02-2024 


Acto di entiero lo wordo anuncia despues 


Intens geleefd, intens gegaan 


Sjoerd H. M. van der Vaart 
*07-09-1955 - †20-02-2024 


Gelegenheid om afscheid te nemen wordt later 
bekend gemaakt 


Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Nelson Orlando Croes 
*03-10-1956 - †22-02-2024 


Acto di entiero lo wordo anuncia 
despues. 


obituario 
a22 

“Señor ta mi wardado, mi’n tin falta di nada 
Den cunucu di yerba berde e ta ponemi sosega 
E ta hibami den awa trankil, pami bolbe hanja forsa” 
Salmo: 23 


Cu imenso tristeza na nos curason, pero conforme 
cu boluntad di Dios 
nos ta anuncia fayecimento di nos mama stima: 


Mariana Jacinta Tromp 
Cariñosamente yama “Janchi” 
*17-07-1954 - † 20-02-2024 


Na nomber di su: 
Yiunan stima: 
Rodney Gomez 
Igmar Gomez y pareha Milaydi Werleman 


Tata di su yiunan: Bernardino “Benny” Gomez y yiu Naomi 


Mayornan: †Anselmo Tromp y †Petra Antonia Tromp- 
Flanegien 


Rumannan: Filomena “Mena” Tromp y yiunan 
†Ambrosio “Booshi” Tromp y yiunan 
†Bertha y Joy Wolff y yiunan 
†Demetrio “Meto” Tromp 
†Andres “Des” Tromp y yiunan 
Martina “Tina” y Fransisco “Chico” Chiquito y yiunan 
Fransisca “Fan” y Doy Bernabela y yiunan 
Nick Tromp 


Sobrino(a)nan: Elvira, †Fenchi y Lina Henriquez, Shirley 
Giel y Raquel Cicilia 
Richi, Cesar y Joyce Wolff, Jeffrey y Aldrick Tromp, Maritsa 
y Franc Chiquito, 
Giovannie, Vanessa y Natasha Bernabela 


Tanta nan: Sra. Vda. †Valentina “Tina” Wolff y famia, Sra. 
Vda. Albertha “Bertha” Christiaans y famia, Su madrina 
Bertha Giel Flanegien, Su iha(nan): Maritsa Chiquito y 
Jason Croes. 


Y demas famia nan: Tromp, Flanegien, Giel, Cicilia, 
Henriquez, Wolff, Gomez, Chiquito, Chung, Bernabela, 
Heyden, Christiaans, Figaroa, Kelly, Schwengle, Semeleer, 
Eduardo, 
Boekhoudt, 
Croes, 
Ridderstaat, 
Dorothal, 
Carrasquerro, Gomez y Becker y demás famia, bisinja 
y conocir/amistad nan. Su ex-coleganan di Horacio 
Oduber Hospital afdeling ziekenverzorgster y dialysis, na 
unda ela eherce su trabow cu hopi amor pa 44 anja como 
ziekenverzorgster y su ultimo anja como dialysis assistent. 
Tur su bon amistad nan di Grupo Flor di Aloe, Grupo Pata 
Pata, Lucky Seven, Qi-Gong y grupo di primas. 


Ta invita pa asisti na acto di entierro cual lo tuma lugar: 
Diasabra, 24 di Februari 2024 den Misa Santa Anna na 
Noord, e resto mortal lo reposa for di 2:00 or te 4:00 di atardi 
den Misa Santa Anna na Noord y sigi despues pa Santana 
Catolico na Noord. 


Alavez ta pidi pa bin bistir na color alegre, door cu nos 
defunto stima semper ta un persona alegre. 


Nos disculpa si den nos tristesa nos por a lubida algun 
miembro di famia. 


Despues di acto di entierro, nos no ta ricibi bishita di 
condolencia na cas. 


Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu inmenso tristesa na nos curason nos ta anuncia 
fayecimento di nos tata, welo, ruman, omo y 
padrino stima: 


PEDRO FLORENCIO DABIAN 
Cariñosamente yama: “Chuf di Rooi, Rufo of 
Opa Poef” 
*07 November 1943 - †15 februari 2024 


Na nomber di su mayornan: 
†Carlino Dabian y †Remigia Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan y 
famia. 
Abelino ‘Belin’ y Sira Dabian-Lampe, yiunan y famia. 
Margarita ‘Sonia’ Geerman-Dabian y †Cristobal Geerman. 
Lucindo ‘Lu’ Dabian y Carmen Dabian-Willems, yiunan 
y famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, amigo y 
amiganan, comer y compernan. 


Un danki enorme ta bay na ayudante Mari Ojeda Borges y 
Cas di Cuido Fundacion Paraiso pa a cuid’e. 


Su ex-coleganan di Departamento di Labor, The Palm 
Tours, Colegio Arubano, ex-team di futbol Atlantico, ex- 
team di domino Noord Stars, bisiña y conocirnan. 


Demas famia: Dabian, Albertsz, Mathilda, Bislip, Tromp, 
Ignatia, Dirksz, Willems, de Cuba, Croes, Lampe, 
Geerman, Faro, Dijkhoff, Kock, Infanzon, Baris, Vilchez, 
Luidens, Blonk, Zavala, Cardenas, Phillip. 


Nos ta invita pa asisti na e acto di entiero cual lo tuma 
lugar diabierna 23 februari 2024 na Misa Inmaculada 
Concepcion na Santa Cruz pa 2or di atardi. Despues lo sali 
pa Santana Catolico na Santa Cruz. 
Ocasion pa condolencia ta na Aurora Funeral Home 
diahuebs 22 februari for di 7:00pm-9:00pm. 
Despensa nos si den nos tristesa nos por a lubida un 
familiar. 
Nos dicsulpa cu despues di entiero nos no ta ricibi bishita 
di condolencia na cas 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 
Autor: Cado Wever. 


Nos ta anuncia fayecimento di: 


Mariela Granada Garcia 
Cariñosamente yama “Tanchi of 
Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia 
despues 


Bo ta stima bo yiu 


BISA NO 
Na abuso di 


HASI USO DI CARSEAT 


Mucha... 


internacional a23 

Dinamarca ta registra cantidad record di incidente antisemitico desde 
di dos Guera Mundial 


(AP) - E cantidad di inci- 
dente antisemitico regis- 
tra na Dinamarca desde e 
atake di dia 7 di october na 
Israel cu a causa e guera na 
Gaza a yega nivelnan cu 
no a ser mira desde di dos 
Guera Mundial, e hefe di e 
pais su comunidad Hudiu 
chikito a bisa diahuebs. 


“Nos a mira e ola antisemit- 
ico mas grandi na Dinamar- 
ca desde 1943,” ora cu 
Dinamarca tabata ocupa pa 
Alemania Nazi, Henri Gold- 
stein, hefe di e comunidad 
di 1,800 Hudiu a conta The 
Associated Press. E ta e me- 
sun aña unda a evacua 7,200 
Hudiunan Danes pa Suecia, 


cual tabata neutral, pa asina 
preveni nan deportacion na 
e campamentonan di con- 
centracion 
Nazi, 
lagando 
Dinamarca practicamente sin 


Hudiu. 
E cifranan aki compila pa e 
organisacion di siguridad di 
e comunidad, tabata na me- 
sun nivel cu e otro paisnan 


Europeo. Goldstein a bisa 
cu despues di e atake, nos a 
mira antisemitismo riba ste- 
roids.” Di e 121 incidente, 
20 tabata menasa di morto 
“cual nos no a mira desde aña 
1980,” Goldstein a remarca, 
refiriendo na e menasanan 
haci na e dos figuranan lider 
di e comunidad. Hudiunan 
na Dinamarca a ser conseha 
pa no haci uso di simbolonan 
Hudiu den publico. 
Mayoria caso ta trata di men- 
sahenan di odio, mas di mita 
di nan online. E reportahe a 
menciona solamente e caso- 
nan conoci di antisemitismo 
sinembargo e comunidad a 
bisa cu e “gran mayoria di e 
incidentenan 
antisemitico 


nunca ta ser reporta.” Varios 
pais Europeo a registra un 
aumento den e actonan y 
comentarionan antisemitico 
desde e brote di e guera na 
Gaza. Actualmente tin 7,000 
Hudiu na Dinamarca. 


Dinamarca, cual tabata ocu- 
pa pa Alemania Nazi for di 
april 140 te cu mei di 194 ta 
un di e tiki paisnan Europeo 
unda e poblacion Hudiu a ser 
salba den gran parti for di e 
Holocausto. Mas o menos 
95 porciento di Dinamarca 
su poblacion Hudiu a logra 
scapa for di Dinamarca y bay 
Suecia den un mision di res- 
cate riesgoso entre september 
y october di 1943. 


President di Albania ta aproba trato controversial di ricibi 
migrantenan pa Italia 


(AP) - Albania su Parla- 
mento a aproba un trato 
pa e pais ricibi miles di 
solicitante di asilo pa Ita- 
lia den un voto diahuebs, 
apesar di protesta for di 
legisladornan den oposi- 
cion y gruponan di dere- 
chonan humano. 


Bao e trato di 5 aña, Alba- 
nia lo duna shelter na 3,000 
migrante cu ser rescata for 
di awanan internacional na 
cualkier momento. Cu peti- 
cionnan di asilo premira di 
tuma por lo menos 1 luna pa 
procesa, e cantidad di solici- 
tantenan di asilo manda Alba- 
nia por yega te 36,000 den un 
aña. Albania no ta un miem- 
bro di e Union Europeo, y e 
idea di manda un solicitante 
di asilo fuera di e bloke ta 
controversial. E trato aki a 
ser promovi pa e President 
di Comision Europeo Ur- 
sula von der Leyen como un 
ehemplo di pensa fuera di lo 


normal pero tambe a ser crit- 
ica fuertemente pa gruponan 
cu ta boga pa derechonan hu- 
mano. 


E acuerdo, firma den novem- 
ber entre Prome Minister di 
Albania Edi Rama y Prome 
Minister 
Italiano 
Giorgia 
Meloni, ta parti di Meloni 
su esfuerso pa comparti e 
presion di atende migracion 
cu otro paisnan Europeo. E 
Parlamento, cual ta domina 
pa Rama su Socialist Party 
iskierdista, 
rapidamente 
a 
vota 77-0 pa aproba e trato 
mientras legisladornan den 
oposicion no a participa den e 
voto y a purba stroba esaki pa 
medio di fluit. 


Rama no tabata den Parla- 
mento pa e voto pero si a bisa 
despues cu esaki ta demostra 
cu Albania ta para cu Italia y 
ta actuando como un estado 
den e Union Europeo pa me- 
dio di “acepta comparti e peso 


cu Europa mester enfrenta 
uni, como un famia, den bi- 
sta di un desafio cu ta bay mas 
leu di lo tradicional cu ta di- 
vidi iskierda y derecha.” 


Migrantenan ta un topico 
sensitivo pa e paisnan miem- 
bro di e Union Europeo, no 
solamente pa Italia sino tam- 
be pa Spaña y Grecia.“ 


Migracion lo bira un topico 
cayente na eleccionnan di 
henter Europa cu lo tuma 
luga dia 6 y 9 di juni y miem- 
bronan di Union Europeo ta 
purbando di pusha e refor- 
manan di migracion y asilo 
via e bloke su parlamento 
prome cu votacion cuminsa. 
Partidonan comun ta spera 
cu e reglanan nobo lo permiti 
nan contraresta argumenton- 


an anti-migrante treci dilanti 
pa gruponan populista of 
ultra-derechista. Un oficial 
di Union Europeo a bisa dia- 
huebs cu e bloke “berdadera- 
mente ta habri pa trata e tipo 
di operacion aki,” manera e 
trato di migrante entre Alba- 
nia y Italia. 


“Nos tin cu coopera cu part- 
nernan clave. Esaki ta un 
problema global,” un oficial 
di Union Europeo a conta 
The Associated Press. E ofi- 
cial a papia bao condicion di 
anonimidad pendiente di un 
reportahe oficial di e pacto 
entre Italia y Albania. 


Albania su oposicion conser- 
vativo a regularmente purba 
stroba parlamento desde oc- 
tober pa protesta contra e So- 


cialistanan su negacion di crea 
comisionnan parlamentario 
pa investiga supuesto casonan 
di corupcion den e Gabinete. 
Un grupo di 30 legislador 
den oposicion anteriormente 
a bay Corte Constitucional 
den un esfuerso pa blokia e 
trato entre e dos paisnan aki a 
base di violacion di derecho, 
sinembargo e esfuerso aki no 
tabata un exito. 


“Nos tin cu coopera cu part- 
nernan clave. Esaki ta un 
problema global,” un oficial 
di Union Europeo a conta 
The Associated Press. E ofi- 
cial a papia bao condicion di 
anonimidad pendiente di un 
reportahe oficial di e pacto 
entre Italia y Albania. 


